Rilwan aai Yameen ge Manmage ihusaasthah, hiy falhaigen higajje!\nރިޕޯޓު - ދެ މައެއްގެ އުދާސް\nރިލުވާނާއި ޔާމީންގެ މަންމަގެ އިހްސާސްތައް، ހިތްފަޅައިގެން ހިނގައްޖެ!\nރިލްވާންގެ މަންމަގެ އެންމެ ބޮޑު ކަންބޮޑުވުމަކީ ރައީސް ޔާމީން ބައްދަލުނުކުރެއްވުން\nޔާމީން މަރާލުމަކީ އެ އާއިލާގެ މައި ބަދަ ބިންދާލުން\nރިލްވާންގެ މައްސަލައިގެ ހަގީގަތް ނުހޯދި 1000 ދުވަސް ވަނީ ވެފައި\nކ. މާލެ 15 މެއި 2017 | ހޯމަ 12:56 76,652\nރިލުވާނާއި ޔާމީންގެ މަންމަ ރާއްޖެޓީވީގެ ފަލަސުރުޚީ ފްރޮގްރާމްގައި - ޕޮލިސް\nދަރިންނަކީ މައިންގެ ދެލޮލުގެ ނޫރެވެ. އެދެލޮލުގެ ފިނިކަމެވެ. ބަނޑުގައި އެދަރިފުޅު ގަރުބަ ގަތީއްސުރެ އެ ދަރިފުޅާމެދު ކުރެވެން ފަށަނީ އާދަޔާ ޚިލާފު ފޮނި އެހާމެ އުފާވެރި އުއްމީދުތަކެކެވެ. އުފަންވުމަށްފަހު އެދަރިފުޅު ބޮޑުކުރަނީ އިންތިހާއަށް ބޮޑެތި ގުރުބާނީތަކެއް ވެގެންނެވެ. ނިންޖާއި އުފަލުން މަހުރޫމްވެގެންނެވެ. ދަރިފުޅަށް ތައުލީމު ދީ މޮޅު ކުއްޖަކަށް ހަދަނީ، އެހެނިހެން އެތަކެއް ތަކުލީފުތައް ވެސް އުފުލަމުންނެވެ. ބޮޑުވެގެން އެދަރިފުޅު މޮޅު މީހެއްގެ ގޮތުގައި މަންމަ އާއި ބައްޕަ ފަޙްރުވެރިވާ ފަދަ މީހަކަށް ވާނެކަމުގެ ފޮނި އުއްމީދުގައެެވެ. އާއިލާއާއި ގައުމަށް ފައިދާހުރި ނަން ވިދާލާނެ ދަރިއަކަށް އެދަރިފުޅު ހެދުމަށްޓަކައެވެ.\nވީ ނުވީއެއް ނޭނގި ގެއްލިފައިވާ ނޫސްވެރިޔާ އަހުމަދު ރިލުވާނުގެ މަންމަ އާއި، އަނިޔާވެރި ހަންޖަރެއްގެ ތޫނު އެތައް އެތި ފަހަރެއްގެ ހަމަލާއިން އަނިޔާވެރި ގޮތަކަށް މަރާލެވިފައިވާ ޔާމީން ރަޝީދުގެ މަންމަ ވެސް އެމައިންގެ ދަރީންނާމެދު ދެކުނީ، މިފަދަ ފޮނި ހުވަފެންތަކެކެވެ. އެދެމައިން ދެކެމުން އައި ފޮނިހުވަފެންތައް ވިއްސި ވިހާލިކޮށްލީ އަނިޔާވެރި ރަހުމެން ނެތް ބައެއްގެ މުޑުދާރު އަމަލުތަކެއްގެ ސަބަބުންނެވެ. އިންސާފެއްނެތް މި ފަސްގަނޑުގައި ހިނގާ ބޭއިންސާފާމެދު ކެރިގެން ޖެހިލުމެއް ނެތި ދެ ޒުވާނުންވެސް ދިޔައީ، އަޑު އުފުލަމުންނެވެ. މަރާލާނެ ކަމަށް ބުނެ ދެމުން ދިޔަ އިންޒާރަކަށް ބެލުމެއް ފަސްޖެހުމެއް ނެތިއެވެ.\nމިނިވަންކަމާއެކު އުފުލަމުންދިޔަ، ޚިޔާލުތަކާއި، ފާޅުކުރަމުންދިޔަ ހައްގު ބަސްތައް ބަޔަކަށް ހަޖަމެއް ނުވިއެވެ. އާޚިރު ނަތީޖާއަކަށްވީ ރިލުވާނުގެ އަޑު އެއްކޮށް ކަނޑުވާލުމަށް އޭނާ ވަގަށް ނަގައި ގެއްލުވާލުމެވެ. 2014 ވަނަ އަހަރުގެ އޯގަސްޓްމަހުގެ 8 ވަނަ ދުވަހު އެ ޒުވާނާ ވުޖޫދުން ގެއްލުވާލީއެވެ. އަދިއަދަށްވެސް ވީތަނެއްވެސް އެނގޭ މީހަކުވެސް ނެތެވެ.\nލޮބުވެތި މަންމަގެ ހިތް ކުދިކުދިކޮށްލާފައެވެ. އާއިލާ ފުންހިތާމައިގެ ކަނޑަކަށް ޣަރަގުކޮށްލާފައެވެ. އެކުވެރިންނާއި ރަށްޓެހިން ރޮއްވާފައެވެ. ރިލުވާނާމެދު ބަޔަކު މިފަދަ ޖަރީމާއެއް ހިންގާނެފަދަ އަމަލެއް އެދަރިފުޅު ނުހިންގާކަމުގެ ފުރިހަމަ ޔަގީންކަން އެބަ އޮތް ކަމަށް، އޭނާގެ މަންމަ, އައިމިނަތު އީސާ ބުންޏެވެ.\nގެއްލުނުތާ 1010 ދުވަސްވީއިރު މަންމަ އަދިވެސް އެދެނީ ލޯބިވާ އެންމެ ހަގުދަރިފުޅު ދެކިލުމަށެވެ. ލޯބިން ފިރުމާލާ ސަމާސަކޮށްލާ ދެލޮލުގައި ބޮސްދިނުމަށެވެ. ހިތްފުރެންދެން ލޯބިދޭށެވެ.\n" ދަރިފުޅު މަރުވީކަމަކަށް ހިތަކަށްނާރާ. ގަބޫލެއް ނުކުރެވޭ މަރުވީކަމަކަށް. އަދިވެސް އޭނާ އެބައުޅެއޭ ހިތް އެބަބުނޭ" ރިލުވާނުގެ މަންމަ ބުނެއެވެ.\nގެއްލުނުތާ ތިން އަހަރުވާން ގާތްވާއިރުވެސް އެ ހަނދާންތައް ހިތުގައި ހުރީ ތާޒާ ކަންމަތީގައެވެ. ރިލުވާނު ގެއްލުނުރޭ އެންމެފަހުން ކައިގެންދިޔައީ މަންމަގެ އަތުންނެވެ. މަޖާކޮށް ސަކަރާތްޖެހިއެވެ. އެއީ އެދަރިފުޅު ފެންނާނެ އެންމެ ފަހު ރެއޭ ހިތަށްވެސް އަރާނީ ކިހިނަކުންތޯއެވެ.\n" ދުނިޔޭގައި ހުރިކަމުގެ އިހްސާސް އެބަކުރެވޭ، ހިތަށް އަރަނީ ގެއަށް އެ ވަންނަނީއޭ، ގެންގުޅުނު ހުރިހާ އެއްޗެއް އެހުރީ ރީތިކޮށް ތަރުތީބުކޮށް ރަށްކާކޮށްފައި" ރޮމުން ގިސްލަމުން ރިލުވާނުގެ މަންމަ އާމިނަތު އީސާ ކިޔައިދިނެވެ.\nދަރިފުޅު ގެއްލުނު ހިތާމައިގައި މަންމަ ކަރުނައަޅަމުންދަނީއެވެ. ހިތަށް ކިރިޔާވެސް ފިނިކަމެއް ލިބެނީ މީހުންގެ އޯގާތެރި ބަސްތަކުންނެވެ. އެހެނަސް ރިލުވާނުގެ މަންމަ މިއަދުވެސް ކުރާ ޝަކުވާއެއް އެބަ އޮތެވެ. ރިލުވާނު ގެއްލުނު އިރުވެސް ދިވެހިންގެ ވަލިއްޔުލް އަމުރުގެ ގޮތުގައި އަބްދުﷲ ޔާމީން އެ އާއިލާއާއި ބައްދަލުކޮށްލާ ހިތްވަރުދީ ނުހެއްދެވީތީ އެވެ. ރިލްވާނުގެ އާއިލާއަށް ހިތްވަރު ދިނުމުގެ ބަދަލުގައި ރައީސް ޔާމީން ވިދާޅުވި ބަސްފުޅުތަކަކީ އެ އާއިލާއަށް ޒަހަމްތަކެއް ފަދަ ބަސްތަކެކެވެ.\n"ދެން ނޫސްވެރިޔަކު ގެއްލުނީ ދެއްތޯ، ދެން ތިކަން ބަލާނެ ދެއްތޯ،" ރިލްވާންގެ މައްސަލައިގައި ރައީސް ޔާމީން ފުރަތަމަ ވިދާޅުވި ބަސްފުޅަކީ މިއެވެ.\nރިލުވާނު އަޅުގަނޑުމެންނާއި ވަކިވެ ދިޔައީއެވެ. ހިތްދަތި ހަނދާންތަކެއް ދޫކޮށްފައެވެ. ޖަވާބު ނުލިބޭ އެތައް ސުވާލުތަކެއް ކުރިމަތިކުރުވާފައެވެ. ލޮބުވެތި މަންމަ މި ފަނާވަނިވި ދުނިޔެއަށް އެކަނިކޮށްލާފައެވެ. އެހެނަސް އެމަންމަ އަދިވެސް ގަބޫލުކުރަނީ ރިލުވާނު އެނބުރި އަދި އަންނާނެކަމަށެވެ.\n"މިހާރު އަދި މާ ބޮޑަށް ހަނދާންވަނީ، އަޅުގަނޑަށް ފެންނަނީ ހުވަފެނުގައި އައިސް އަޅުގަނޑާ ވާހަވެސް ދައްދަނީ، ވަރަށް ގިނައިން ފެނޭ" ރޮމުން ރިލުވާނުގެ މަންމަ ކިޔައިދިނެވެ.\nއެންމެ ގާތް އެކުވެރިޔާ އަށް ވީނުވީއެއް ނޭނގި އިންސާފަށް އެދި މަގުމައްޗަށް ނުކުތީ އެކުވެރިޔާގެ ފެންނާނެކަމުގެ ފޮނި އުންމީދުގައެވެ. އެކުވެރިޔާއަށް އިންސާފު ނުލިބި ގިނަ ދުވަސްވާވަރަކުން ހިތަށް އަރާފައިބަމުންދިޔަ އިހްސާސްތައް ޒުވާނާ ޔާމީން ރަޝީދު ފާޅުކުރަމުން ދިޔައީ، އޭނާގެ ޓްވިޓާ އަދި ބްލޮގް މެދުވެރިކޮށެވެ.\n" އެކުވެރިޔާ މޮޔަމީހާއެވެ. އެކުވެރިޔާ ހޯދުމުގައި އަހަރެން ފަސްޖެހުމެއްނެތެވެ. ފެންނަންދެން ދުލެއް ނުދޭނަމެވެ. އެކުވެރިޔާއަށް އިންސާފު ހޯދައިދޭން ފަހު ނޭވާއާއި ޖެހެންދެން އެބަހުރީމުއެވެ" ޓްވިޓާގައި "ބަސްނާހާ ލިޔުންތެރިޔާ"ގެ ޓެގްލައިން ޖަހާފައިވާ ޔާމީން މިފަދަ އެތައް ޓްވީޓެއް ކޮށްފައިވެ އެވެ.\nޔާމީން ރަޝީދަކީވެސް ޖެހިލުން ކުޑަކަމާ އެކު، ރާއްޖޭގެ މި މާހައުލުގައި މިހާރު ހިންގަމުންދާ މުޑުދާރު އަމަލުތަކުގެ ވާހަކަތައް ވަރަށް ފާޅުކަން ބޮޑުގޮތެއްގައި ދައްކަމުން އައި ހިތްވަރުގަދަ ކެރޭ ޒުވާނެކެވެ.\nއެ ޒުވާނާގެ އަޑު ކަނޑުވާލީ، މީގެ ތިން ހަފްތާއެއްހާ ދުވަސްކުރިން ނިމިގެންދިޔަ އޭޕްރީލްމަހުގެ 22 ވަނަ ދުވަހުގެ ރޭ ދަންވަރުގެ ވަގުތެއްގައެވެ. ތޫނު އެއްޗަކުން ހަށިގަނޑުގެ އެތަން މިތަނަށް ހަމަލާދީ އިންތިހާއަށް އަނިޔާވެރި ލާއިންސާނީ ގޮތަކަށެވެ.\nއާއިލާގެ މައިބަދައިގެ ގޮތުގައި ލޯބިވާ މަންމަ މަރިޔަމް ޝަފީގާ ދެކެމުންއައި ދަރިފުޅު ޔާމީންގެ މަރާއެކު އާއިލާއަށް ވަނީ ފުން ހިތާމައެއްގަ އެވެ. ނަފުސާނީ ބަލިމަޑުކަމެއްގަ އެވެ. ބަޔަކު އެފަދަގޮތަކަށް ލޯބިވާ ދަރިފުޅު މަރާލަންވީ ސަބަބާއި މެދު ސުވާލު އުފައްދަމުން އެމަންމަ ބުނަމުން ދަނީ ދަރިފުޅު މަރާލިކަން އަދިވެސް ގަބޫލްކުރަން ދަތިވާކަމަށެވެ.\nޝަފީގާއަށް އިހްސާސްކުރެވެނީ މިހެންނެވެ. ގެއަށްވަދެ ގޮވާލާހެން ހީވެއެވެ. ކޮއްކޮމެންނާއި ހީ ސަމާސާ ކުރަނީ އޭ ހީވަނީ އެވެ. ގެއަށް އައުން ލަސްވެގެން ފޯނު ނަގާގުޅާލެވެންވެސް އުޅެވެ އެވެ.\nމާތްކަލާކޯއެވެ. ކޮންފަދަ ބޮޑު ހިތާމައެއްތޯއެވެ. މައުސޫމް ނޫކަށިފުރައިގެ ޒުވާނާ އޭނާގެ ދުލާއި ގަލަމުގެ މިނިވަންކަން ބޭނުންކުރުމުގެ ނަތީޖާއަކަށް ވެގެން ދިޔައީ އަނިޔާވެރިމަރެކެވެ.\nއޭނާ މަރާލީ ދީނީ އަގީދާގެ ސަބަބުން ކަމަށް ބައެއް މީހުން ތުހްމަތު ކުރިޔަސް، ޔާމީންގެ މަންމަ އެކަމެއް ގަބޫލެއް ނުކުރެ އެވެ. ޔާމީން މަންމަ، މަރިޔަމް ޝަފީގާ ބުންޏެވެ. އޭނާ ގަބޫލުކުރާ ގޮތުގައި އެއީ އެދަރިފުޅަށް ހަދައިގެންވާނެގޮތެއްނޫނެވެ. ޔާމީނަކީ އަޚްލާގު ރަނގަޅު ކިޔަވައިގެން ހުރި މަޑުމައިތިރި ޒުވާނެކެވެ. ނަމާދުކޮށް ދީނީ ކަންކަމަށް ސަމާލުކަން ދެއެވެ. އެހެންވެ، ބަޔަކު އޭނާ މަރާލަންވީ ސަބަބެއް ޝަފީގާ އަށް ނުވިސްނެެއެވެ.\n" އެކުއްޖާއަށް އެހެން ހަދަންވީ ކީއްވެ. މަރާލި މީހުންނާއި އެކުއްޖާއާއި އެއްވެސް ގުޅުމެއް އޮތްކަމަކަށް ނުދެކެން. މިކަމުގެ އަޑީގައި ކޮންމެވެސް ބަޔަކު ތިބޭނެ. އެމީހުން އެކަން ކުރީ ކީއްވެތޯ ބަލަން ޖެހޭ. އިންސާފު ހޯދައިދޭށޭ މިކިޔަނީ، އެކަން ކުރި މީހުން ހޯދަން މަސައްކަތް ކުރާލެއް މާބޮޑަށްވެސް ލަސް. އެހެން މަންމައަކު މިފަދަ ވޭނެއް އުފުލާތަން ދެކެން ބޭނުން ނުވޭ" ޔާމީންގެ މަންމަ ޝަފީގާ ބުންޏެވެ.\nޔާމީން ރަޝީދަށް ތަކުރާރުކޮށް ދެމުންދިޔަ މަރުގެ އިންޒާރުތައް ދިޔައީ ކަމާބެހޭ ފަރާތްތަކަށް ހިއްސާކުރަމުންނެވެ. އެހެނަސް ދިނީ ބީރުކަންފަތެކެވެ. މިފަދަ ބިރުވެރި ގޮތަކަށް ޔާމީން މަރާލާފައިވާއިރު، ރިލްވާނުގެ މަންމައެކޭ އެއްފަދައިން ޝަފީގާގެ ހިތުގައި ވެސް އެއްގޮތް އުދާސްތަކެއް އަނދަމުންދެ އެވެ.\nދިވެހި ރައްޔިތަކު ލާއިންސާނީ ގޮތަކަށް މަރާލިއިރު، ޖަނާޒާގައި ވެސް ސަރުކާރުގެ އޮފިޝަލަކު ބައިވެރިނުވުމެވެ. އަދި ޝަފީގާގެ އާއިލާ ނިސްބަތްވާ ރައްޔިތުންގެ މަޖިލީހުގެ ދާއިރާގެ މެމްބަރުން ވެސް އެ އާއިލާއަށް ހަމްދަރުދީގެ ބަހެއް ބުނެނުލުމުންނާއި ބައްދަލު ނުކުރުމުން އެ އާއިލާއިން އިންތިހާއަށް ކަންބޮޑުވެ އެވެ.\nދާއިރާގެ މެންބަރު ކީއްކުރަންތޯއެވެ. މި ސަރުކާރުގެ ކުޑަމިނުން ކޯޑިނޭޓަރެއްހާ ހިސާބުވެސް ޔާމީންގެ ޖަނާޒާގައިވެސް ބައިވެރިވެފައެއް ނުވެއެވެ.\nޔާމީން ރަޝީދުގެ މަރާއެކު ޒުވާނާގެ އާއިލާ އަދިވެސް ތިބީ ޝޮކެއްގައެވެ. އޭނާގެ އެ ކުއްލިމަރު ގަބޫލުކުރަން ދައްޗެވެ.\n" އަދިވެސް ހަމަ ކޮޓަރި ހުޅުވާލާފަ ބަލާލެވޭ އޮތްތޯ، ހިޔެއެްނުވޭ މަރުވީހެނެއް. ހީވަނީ ގޮވާލަފާނެހެން. ހުވަފެނުގައިވެސް ފެނޭ" ރޮމުން ގިސްލަމުން ޝަފީގާ ކިޔައިދިނެވެ.\nޔާމީނާ ނުލާ އާއިލާގެ ހާލަތު ސިފަކޮށްދެމުން ޔަމީންގެ މަންމަ ބުނީ، ޔާމީނަކީ ކުޑަކުޑަ އެ އާއިލާގެ މައިބަދަކަމަށެވެ. އައިލާ މިއަދު އޮތީ މައިބަދަ އާއިނުލާ ދިރިއޮތް އިންސާނަކު ފަދައިންނެވެ\nރިލްވާންގެ މަންމަ އާއި އެ އާއިލާގެ ހާލަތަކީ ވެސް މިއެވެ. ނަމަވެސް މި ހިތްވަރުގަދަ ދެމައިން ތިބީ އިންސާފު ހޯދުމަށް ފޫގަޅައިގެންނެވެ. އިންސާފު ލިބެންދެން މަސައްކަތް ކުރާށެވެ. އަދި ދިވެހި އެހެން ދަރިޔަކަށް މިފަދަ ކަމެއް ކުރިމަތިވިޔަ ނުދިނުމަށް ކުރެވެން ހުރި ހުރިހާ މަސައްކަތެއް ކުރުމަށެވެ.


Shakti ge firihen lead ah Kasauti ge Anurag – Iru\nޝާޝާ· 12 އެޕްރީލް 2021\nކަލާޒް ޓީވީން ގެނެސްދޭ ޑްރާމާ ސިލްސިލާ “ޝަކްތީ” ގެ ފިރިހެން ލީޑު ރޯލަށް، ސްޓާ ޕްލަސް އިން ކުރިން ގެެނެސްދިން މަޤުބޫލު ސިލްސިލާ “ކަސޯޓީ ޒިންދަގީ ކޭ” ގައި އަނޫރާގްގެ ރޯލު ކުޅެގެން މަޝްހޫރުކަން ހޯދި އެކްޓަރު ސިޒާން ޚާން ހޮވައިފިއެވެ.\nޖިންސު ބަދަލުކޮށްފައިވާ އަންހެނެއްގެ ވާހަކަ ކިޔައިދޭ “ޝަކްތީ: އަސްތިތުވާ ކޭ އެހްސާސް ކީ” ގެ ފިރިހެން ލީޑު ކުރިން ކުޅުނީ ވިވިއަން ޑިސޭނާއެވެ. ހަރްމަން ކެރެކްޓާ ގިނަ ދުވަސްތަކެއް ވަންދެން އަދާކުރުމަށްފަހު، ވިވިއަން ވަނީ އެ ޝޯއާ އަލްވަދާޢު ކިޔައިފައެވެ. އަދި މިހާރު އޭނާގެ ބަދަލަށް ސިޒާން ގެންނަން އުޅޭއިރު، ސިޒާން ޝޫޓިންގ ތަކުގައި ވެސް ބައިވެރިވާން ފަށާފައިވާ ކަމަށް ރިޕޯޓުތައް ބުނެއެވެ. އެގޮތުން، އޭނާ “ޝަކްތީ” ގެ ސެޓުގައި ބަތަލާ ރުބީނާ ދިލެއިކް އާއެކީ ނަގާފައިވާ ފޮޓޯތަކެއް ވަނީ އާންމުވެފައެވެ.\nތުޅާދޫ އާއި ފުލިދޫ މޮނިޓަރިންއަށް\n“ޝަކްތީ” ގެ އެންމެ މުހިންމު ރޯލު އަދާކުރި ރުބީނާ ދިލެއިކް ވެސް މީގެކުރިން އެ ޝޯއާ ވަކިވުމަށްފަހު، ދާދިފަހުން ވަނީ ޝޯއާ އަލުން ގުޅިފައެވެ. އަދި ސިޒާން އާއި ރުބީނާގެ ކެމިސްޓްރީ ވަރަށް އަވަހަށް ޓީވީއިން ފެނިގެންދާނެ ކަމަށް ބެލެވެއެވެ.


މިއަހަރުގެ ފުރަތަމަ ފޭމް ޓްރިޕްގައި ޖަޕާނުގެ ނޫސްވެރިންތަކެއް ރާއްޖެއަށް މިއަހަރުގެ ފުރަތަމަ ފޭމް ޓްރިޕްގައި ޖަޕާނުގެ ނޫސްވެރިންތަކެއް ރާއްޖެއަށް\nމިއަހަރުގެ ފުރަތަމަ ފޭމް ޓްރިޕްގައި ޖަޕާނުގެ ނޫސްވެރިންތަކެއް ރާއްޖެއަށް\nޖަޕާނުން ރާއްޖެ އައި ނޫސްވެރިންގެ ޓީމް. ފޮޓޯ: އެމްއެމްޕީއާރުސީ\nމިއަހަރުގެ ފުރަތަމަ ފޭމް ޓްރިޕްގައި އެމްއެމްޕީއާރުސީގެ ދައުވަތަކަށް ޖަޕާނުގެ ނޫސްވެރިންގެ ޓީމެއް ރާއްޖެ އަތުވެއްޖެއެވެ.\nމި ދަތުރު ކުރިއަށް ދާނީ ޖެނުއަރީ 11 ވަނަ ދުވަހުން 17 ވަނަ ދުވަހާ ހަމައަށެވެ.\nއެމްއެމްޕީއާރުސީން ބުނީ މި ދަތުރުގައި ރާއްޖެ އައިސްފައިވަނީ ޖަޕާންގެ އާންމުންގެ މެދުގައި މަޤުބޫލު އޮންލައިން އަދި ޕްރިންޓް މަޖައްލާތަކާއި، ނޫސް ތަކުގެ ލިއުންތެރިން ހިމެނޭ ޓީމެއްކަމަށެވެ. މިއީ އެމްއެމްޕީއާރުސީއިން އިންތިޒާމްކޮށްގެން މި އަހަރު ކުރިއަށްގެންދާ ފުރަތަމަ ފެމިލިއަރައިޒޭޝަން ދަތުރެވެ.\nމި ދަތުރަށް ފަހު މިއިން ކޮންމެ މަޖައްލާއެއްގައި ރާއްޖެއާ ބެހޭގޮތުން އާޓިކަލްތައް ޝާއިޢުކުރާނެއެވެ. މި އާޓިކަލްތައް ޖަޕާނުގެ މަތީ ފަންތީގެ ފަތުރުވެރިންނާއި، ބަޖެޓް ފަތުރުވެރިންނާއި ހަމައަށް ފޯރާނެކަމަށް އެމްއެމްޕީއާރުސީން ބުނެއެވެ. އަދި މީގެ ސަބަބުން މި މާކެޓުގައި ދަތުރުފަތުރުކުރުމަށް ޝައުގުވެރިވާ ފަރާތްތަކުގެ މެދުގައި ރާއްޖެއަކީ ޗުއްޓީ ހޭދަކުރުމަށް އެންމެ ރައްކާތެރި މަންޒިލްގެ ގޮތުގައި އިޝްތިހާރުކޮށް، ރާއްޖެއިން ލިބެން ހުންނަ ތަފާތު ތަޖުރިބާތައް ޕްރޮމޯޓްކުރެވޭނެއެވެ.\nމި ހަރަކާތް ކުރިއަށް ގެންދިޔުމަށް ހަމަޖެހިފާވަނީ ވިޒިޓް މޯލްޑިވްސްއިން ޖަޕާނުގެ މާކެޓަށް ގެންގުޅޭ މާކެޓިން ސްޓްރެޓަޖީގެ ދަށުންނެވެ. މި ސްޓްރެޓަޖީއަކީ ރާއްޖެގެ ޯރުކޮށްދީ، ފަތުރުވެރިކަމުގެ ތަފާތު ސެގްމެންޓުތައް ޖަޕާން މާކެޓަށް އިޝްތިހާރުކުރުމަށް ބައްޓަންކޮށްފައިވާ ސްޓްރެޓަޖީއެކެވެ.\n2019 ވަނަ އަހަރު 44،251 ފަތުރުވެރިން ޖަޕާނުން ދިވެހިރާއްޖެއަށް ޒިޔާރަތްކުރިއެވެ. ޖާޕާން މާކެޓްއަކީ9ވަނަ އަށް އެންމެ ގިނައިން2019 ގައި ރާއްޖެއަށް ފަތުރުވެރިން ޒިޔާރަތްކުރި މާކެޓްއެވެ. ކޮވިޑް-19 އާއި ގުޅިގެން ޖަޕާންގެ ބޯޑަރު ބަންދުކޮށްފައި އޮތުމަށް ފަހު މިހާރު ހުޅުވާފައި ވީނަމަވެސް ޑޮމެސްޓިކް އަދި އިންޓަރނޭޝަނަލް ދަތުރުފަތުރު ކުރުމުގައި ގިނަ ރައްކާތެރިކަމުގެ ފިޔަވަޅުތަކެއް ވަނީ އަޅާފައެވެ. އޮމިކްރޯންގެ ސަބަބުން ކުރިން ދެވުނު ލުއިތައްވެސް އަލުން ވަނީ އަނބުރާ އިއާދަކޮށްފައެވެ.\nރާއްޖެ ދުނިޔޭގެ ފެންވަރުގައި އިޝްތިހާރުކުރުމުގެ ޒިންމާ އުފުލާ ކުންފުނީގެ ހައިސިއްޔަތުން އެމްއެމްޕީއާރްސީ އިން ވޭތުވެދިޔަ އަހަރު ކޮށްފައިވާ މަސައްކަތްތަކަށް ބަލާއިރު، އިންޑަސްޓްރީގެ ޕާޓްނަރުންނާއެކު 22 މާކެޓެއްގައި 260 ހަރަކާތް ވަނީ ހިންގާފައެވެ. މީގެތެރޭގައި ފެއަރތަކާއި އެގްޒިބިޝަންތަކުގައި ބައިވެރިވުމުގެ އިތުރުން ރޯޑްޝޯތައް ވެސް ވަނީ ބާއްވާފައެވެ. މި އަހަރުގެ ފުރަތަމަ ކުއާރޓާގައި އެކަނިވެސް 60 އިން-ޕާރސަން ހަރަކާތް ބޭއްވުމަށް ހަމަޖެހިފައިވެއެވެ. މީގެ ތެރޭގައި 11 ފެއަރ އާއި ރޯޑްޝޯތަކާއި އެހެނިހެން ހަރަކާތްތައް ފާހަގަކޮށްލެވެއެވެ.


ނަޝީދުގެ މައްސަލައިގައި ސްޕްރީމް ކޯޓުން ޒިންމާ ނަގަމުންދާތަން ނުފެންނަކަމަށް ވިދާޅުވެ ޖަމީލު ވާހަކަދައްކަވައިފި. | Landhooinfo\nނަޝީދުގެ މައްސަލައިގައި ސްޕްރީމް ކޯޓުން ޒިންމާ ނަގަމުންދާތަން ނުފެންނަކަމަށް ވިދާޅުވެ ޖަމީލު ވާހަކަދައްކަވައިފި.\nރާއްޖޭގެ ހުރިހާ ސްކޫލަކަށް ޤުރުއާން މުދައްރިސުން ހަމަކުރަނީ\nކުރީގެ ރައީސް ނަޝީދު ގާނޫނާއި ޤަވާއިދުތަކާއި ޚިލާފަށް ކުރައްވާފައިވާ ކަންކަން ބަލާ ތަހްގީގްކޮށް ކޯޓަކަށް އެމައްސަލަ ހުށެހެޅުމުން އެމައްސަލަ ނުބެލި ކޯޓާއި ޕީޖީއާއި ދެމެދުގައި ތާށިވެފައިވާނަމަ އެކަމުގެ ޒިންމާ ސްޕްރީމްކޯޓުން އުފުލަންޖެހޭނެކަމަށާއި ނަމަވެސް ސްޕްރީމް ކޯޓުން މިކަމުގައި ނަގަންޖެހޭ ޒިންމާތައް ނަގަމުންދާތަން ފެނިވަޑައި ނުގަންނަވާ ކަމުގައި ހޯމް މިނިސްޓަރ ޑރ. މުހައްމަދު ޖަމީލް އަހުމަދު ވިދާޅުވެ ސްޕްރީމް ކޯޓަށް ފާޑުވިދާޅުވެއްޖެއެވެ.\nޝަރުއީ ދާއިރާގައި ހުރި މައްސަލަތަކުގެ ސަބަބުން އަވަހަށް ބަލައި ނިންމަންޖެހޭ މައްސަލަތައް ނުބެލި ލަސްވަމުންދާ މައްސަލައާއި ބެހޭގޮތުން ވާހަކަ ދައްކަވަމުން ހޯމް މިނިސްޓަރ ޑރ. މުހަންމަދު ޖަމީލް ވިދާޅުވީ ޝަރުއީ ދާއިރާގައި ރަނގަޅުކުރަންޖެހޭ ކިތަންމެ ކަމެއް އެބަހުރިކަމަށާއި، ނަމަވެސް އެކަމުގެ ސަބަބުން ބަލަންޖެހޭ މައްސަލައެއް ނުބެލި ތާށިވެފައި އޮންނަން ނުޖެހޭކަމަށެވެ. އެގޮތުން ކުރީގެ ރައީސް ނަޝީދުގެ މައްޗަށް އުފުލިފައިވާ ޖިނާއީ މައްސަލައެއް ހުޅުމާލެ ކޯޓަށް ހުށެހެޅުމުން އެކަން އެކޯޓުން ނުބެލޭނެކަމަށް ބުނެ، އެމައްސަލައާއި މެދު ވަކިގޮތެއް ނުނިންމާ ދިގުލައިގެންދާކަމަށްވާނަމަ ޝަރުއީ ދާއިރާގެ އެންމެ މަތީ ކޯޓުން އެކަމުގެ ޒިންމާ ނަގަންޖެހޭނެކަމަށް ޖަމީލު ވިދާޅުވިއެވެ. އަދި އެމައްސަލަ ބަލަންޖެހޭނީ ކޮންފަރާތަކުން ކަމާއި އެކަމުގައި ކަންކަން ކުރަންޖެހޭ ގޮތް ސްޕްރީމް ކޯޓުން ބުނެދޭންޖެހޭނެކަމަށް ޑރ. ޖަމީލް ވިދާޅުވިއެވެ.\nނަމަވެސް ސްޕްރީމް ކޯޓުން އަދާކުރަންޖެހޭ ޒިންމާތައް އެކޯޓުން މިހާރު އަދާކުރަމުން ނުދާކަމަށް ޖަމީލް ވިދާޅުވިއެވެ. ޖަމީލް ވިދާޅުވީ ޝަރުއީ ދާއިރާގައި ރަނގަޅު ކުރަންޖެހޭ ކިތަންމެކަމެއް ހުރިކަން ސަރުކާރުންވެސް އަދި އެހެން ފަރާތްތަކުންވެސް ހިތުގެ އަޑިން ގަބޫލުކުރާކަމަށާއި ޝަރުއީ މަރުހަލާ ކުރިއަށް ދާނީ ދުސްތޫރީގޮތުން އުފެދިފައިވާ މުއައްސަސާތައް ޒިންމާދާރުކަމާއެކު ހަރަކާތްތެރިވެގެންކަމަށެވެ.\nކުރީގެ ރައީސް ނަޝީދު އިސްވެ ހުންނަވައިގެން މާލެއާއި އަތޮޅުތަކުގައި ހިންގަމުންދާ ހަމަނުޖެހުންތަކާއި ބެހޭގޮތުން ވާހަކަ ދައްކަވަމުން ޑރ. ޖަމީލް ވިދާޅުވީ މިހާތަނަށް ރާއްޖޭގައި ވެރިކަންކޮށްފައިވާ ބޭފުޅުންގެ ތެރެއިން ރައްޔިތުން އެންމެ ބޮޑަށް ނިކަމެތި ކޮށްލި ވެރިއަކީ ކުރީގެ ރައީސް ނަޝީދުކަމަށާއި ނަޝީދު އަދިވެސް މަސައްކަތް ކުރައްވަމުންދަނީ ދިވެހި ރައްޔިތުން ނިކަމެތި ކުރުމަށް ކަމަށެވެ. އެގޮތުން ދޮގުވާހަކަތައް ދައްކަވައިގެން، ޒުވާނުންނާއި މުސްކުޅިން އަވައިގައި ޖައްސައި އެމީހުންލައްވާ ހަމަނުޖެހުން ހިންގައިގެންވެސް ނަޝީދު މަސައްކަތް ކުރައްވަނީ ވެރިކަމަށް ވަޑައިގެންނެވުމަށް ޖަމީލް ވިދާޅުވިއެވެ. އަދި ރައީސް ނަޝީދާއި އެމްޑީޕީން ހިންގާމުން ގެންދާ މި އަމަލުތަކުގެ ސަބަބުން ނިކަމެތިކަން ލިބިގެންދަނީ އެންމެ ނިކަމެތި ރައްޔިތު މީހާއަށްކަމަށާއި އެކަމުގެ ސަބަބުން ނަޝީދާއި އެމްޑީޕީއަށް އެއްވެސް ނިކަމެތިކަމެއް ނުލިބޭނެ ކަމަށް ޑރ. ޖަމީލް ވިދާޅުވިއެވެ.\nޖަމީލް ވިދާޅުވީ ނަޝީދު އިސްވެހުންނަވައިގެން ކުރައްވާފައިވާ ކަންތައްތަކުގެ ސަބަބުން މިހާރުވެސް އެތަކެއް ޒުވާނުން ތަކެއްގެ މައްޗަށް ޓެރަރިޒަމްގެ ދައުވާތައް އުފުލި ބައެއް ޒުވާނުން ޖަލުގައި ދުވަސްތައް ގުނަމުންދާ ކަމަށެވެ. މިކަމުގެ ސަބަބުން ނިކަމެތިވެ ބިކަހާލުގައި ޖެހޭނީ އެކުދިންގެ މައިންބަފައިންނާއި އަނބިދަރީން ކަމަށާއި މިކަމުގައި ނަޝީދާއި އެމްޑީޕީއަށް ދެވޭނެ އެއްވެސް އެހީތެރިކަމެއް ނޯންނާނެ ކަމުގައި ޖަމީލު ވިދާޅުވިއެވެ.\nހަދާކޯލިޝަނަކުން ރައްޔިތުންނަށް ހިދުމަތެއް ނުދެވޭނެ: ޑރ. ޖަމީލް\nރިޔާސީ ނިޒާމެއްގައި ހަދާ ކޯލިޝަނަކުން ރަގަޅަށް ވެރިކަން ނުކުރެވޭނެކަމަށާއި، އެއީ ރަގަޅު ވިސްނުމެއްނޫންކަމަށް ވިދާޅުވެ ރައީސް ވަހީދާއެކު މި އަހަރުގެ …


SunOnline: COLUMN: Bahakun Nufudhe eve.\nމުޙައްމަދު ޤާސިމް 19 Dec 2021, 09:29\nޖުލައި 10، 2020: ކޮވިޑް19 އާ ގުޅިގެން މާލެ ސިޓީގެ މިސްކިތްތަކުގައި ޖަމާއަތް ހެދުން މެދުކަނޑާލިތާ ތިން މަހަށް ވުރެ ގިނަ ދުވަހަށްފަހު، މާލޭގެ މިސްކިތްތަކުގައި ހުކުރު ނަމާދު ކުރަން ފެށި ދުވަސް -- ސަން ފޮޓޯ/ ފަޔާޒު މޫސާ\nދަރިންގެ އުޅުން ގޯސްވަމުން އަންނަ ވާހަކައަކީ މިހާރަކަށް އައިސް ވަރަށް ޢާންމު ވާހަކައެކެވެ. ކިޔެވުމަށް ސަމާލުކަން ނުދޭ ވާހަކައެވެ. ދީނީ ކަންކަމަށް ފަރުވާކުޑަކުރާ ވާހަކައެވެ. ވަގުތު ބޭކާރުކުރާ ވާހަކައެވެ. ބޮޑެތި މީހުންނަށް އިހުތިރާމް ނުކުރާ ވާހަކައެވެ. ވިޔާނުދާ ޢަމަލުތަކަށް އަރައިގަންނަ ވާހަކައެވެ. މިހެން ގޮސް، އެތައް ވާހަކައެކެވެ. މިހެން މި ވަނީ ކީއްވެގެންތޯ ވިސްނައިލަނީ ކިތައް މައިންބަފައިން ބާވައެވެ؟ ކިތައް ބެލެނިވެރިން ބާވައެވެ؟\nއެއްވެސް މަންމައަކު، ބައްޕައަކު، އެ މީހެއްގެ ދަރިފުޅު ގޯސް މަގުން ދާ މަންޒަރު ދެކޭކަށް ބޭނުމެއް ނުވާނެއެވެ. ވިޔާނުދާ ޢަމަލަކަށް އަރައިގަންނަ މަންޒަރު ފެންނާކަށް ނޭދޭނެއެވެ. އެދޭނީ ހެޔޮލަފާ، ރަނގަޅު ކުއްޖަކަށް ވާށެވެ. ހުރިހައި ގޮތަކުން ވެސް އެންމެ ރަނގަޅު، އެންމެ މޮޅު ކުއްޖާއަށް ވާށެވެ. އެހެންކަމުން އެ ފަދަ ކުއްޖަކަށް ދަރިފުޅު ހެދުމަށް ޓަކައި މައިންބަފައިން ދަރިންނަށް ނަސޭހަތްދެއެވެ. ވާހަކަ ދައްކައެވެ. އެހެންނަމަވެސް މި ވަރަކުން ނުފުދެއެވެ. މީގެ އިތުރުން ވެސް ސަމާލުކަންދޭންޖެހޭ އެތައް ކަމެއް ހުރެއެވެ. އޭގެތެރެއިން އެންމެ މުހިންމު އެއް ކަމަކީ، ދަރީންނަށް ރިވެތި ނަމޫނާ ދެއްކުމެވެ.\nކޮންމެ ކުއްޖަކު ވެސް ދުނިޔެއަށް އަންނަނީ ސާފު ތާހިރުކަންމަތީގައެވެ. ވިޔާނުދާ އެއްވެސް ސިފައެއް ނެތް ކުއްޖެއްގެ ގޮތުގައެވެ. މިއީ އެންމެން ވެސް ދަންނަ ކަމެކެވެ. އެ ކުދިން ބޮޑެތިވަމުން އަންނައިރު، އެކުދިން ދަސްކުރަމުން ދާނީ، އެކުދިންނަށް ދަސްކޮށްދިން އެއްޗެކެވެ. ނަކަލުކުރާނީ ފެންނަ ކަންކަމެވެ. މައިންބަފައިން އުޅޭ އުޅުމާއި ކުރާ ކަންކަން އެ ކުދިން ނަކަލުކުރާނެއެވެ. މައިންބަފައިންގެ ކިބައިން ގޯސް ޢަމަލުތަކާއި ސިފަތައް ފެންނަ ނަމަ، ދަރިންގެ އުޅުމުން އެކަންކަން ފެންނާން ފަށާނެއެވެ. އެހެންކަމުން ދަރިފުޅުގެ ކިބައިގައި އަށަގަންނުވާން ބޭނުންނުވާ ސިފަތައް ދުރާލައި ތިބާ ދެނެގަނެ، އެ ސިފަތައް ތިބާގެ ކިބައިން ފެނުނަ ނުދިނުމަކީ، ވަރަށް މުހިންމު ކަމެވެ. އެހެންނޫނީ، ދަރިފުޅުގެ ކިބައިން އެ އުޅުމާއި ސިފަތައް ފެންނާން ފަށާނެއެވެ.\nސާނަވީ ގުރޭޑެއްގައި ކިޔަވަމުން ދިޔަ ފިރިހެން ދަރިވަރެކެވެ. ކުލާސްތެރޭގައި އެ ދަރިވަރުގެ ޢަމަލުތައް ހުންނަނީ އެންމެ އެދެވޭ ގޮތަކަށް ނޫނެވެ. މުދައްރިސުން ކަންބޮޑުވާން ޖެހޭ ފަދަ ގޮތަކަށެވެ. އެއް ދުވަހަކު އެ ކުއްޖާ އިސްކޫލަށް އައި އިރު، ކަރުގައި ފަށެއް އަޅާފައި އޮތެވެ. މި މަންޒަރު މުދައްރިސަށް ފެނުމުން، ފަށް ނަގާން ބުންޏެވެ. އަދި އެ ފަދަ ތަކެތި ނާޅަން ނަސޭހަތްތެރިވިއެވެ. އެހެންނަމަވެސް އޭގެ ދެތިން ދުވަހެއް ފަހުން، އެކުއްޖާގެ މި އަމަލު ތަކުރާރުވިއެވެ. އެހެންވެ، އެ ދަރިވަރުގެ މައްސަލަ ލީޑީންޓީޗަރާ ހަމައަށް ގެންދިޔައެވެ. އެހައިތަނުން ބެލެނިވެރިޔާ އިސްކޫލަށް ޙާޟިރުކުރެވުނެވެ.\nބެލެނިވެރިޔަކަށް އައީ ދަރިވަރުގެ ބައްޕައެވެ. ބައްޕަ ހުރި ގޮތް ފެނިފައި ލީޑިންޓީޗަރުގެ ބަސް ހުއްޓުނެވެ. ޖެހުނީ އިސްދަށަށް ޖަހައިލާށެވެ. ބެލެނިވެރިޔާ ގާތުގައި ދައްކަން މި ޖެހެނީ، ކަރުގައި ފަށް އަޅައިގެން ދަރިވަރު އިސްކޫލަށް އަންނަ ވާހަކައެވެ. އެކަން އެ ގޮތަށް ނުކުރުމަށް ނަސޭޙަތް ދޭށޭ ބުނާށެވެ. އަދި އެކަން ހުއްޓުވުމަށް ގޭގައި މަސައްކަތްކޮށްދޭށޭ ބުނާށެވެ. އެހެންނަމަވެސް ދަރިވަރަށްވުރެ ދަރިވަރުގެ ބައްޕަގެ ހާލު މާ ބޮޑެވެ. ބައްޕަގެ ކަރުގައި އަޅާފައި އޮތް ފަށް މާ ފަލައެވެ. ދެ އަތުގައި ވަނީ، ފަލަ ޗޭނު ވެސް އަޅާފައެވެ. ދެ އަތުގެ އިނގިލިތަކުގައި ވަނީ އަނގޮޓި ވެސް އަޅާފައެވެ. އެހެންކަމުން އެ މައުޟޫއަށް ވާހަކަ ދައްކާކަށް ލީޑިން ޓީޗަރަށް ފަސޭހައެއް ނުވިއެވެ.\nމި ހާދިސާއަށް ވިސްނައިލުމުން ފެނުނީ ކޮން ކަމެއްތޯއެވެ. ބައްޕަގެ އަމަލުތައް ދަރިފުޅު އެ ދަނީ ނަކަލު ކުރަމުންނެވެ. ސްކޫލަށް އަންނައިރު އެ ތަކެތި އަޅައިގެން އައުން، އެ ކުއްޖާއަށް މައްސަލައަކަށް ނުވެއެވެ. ހުތުރު ކަމަކަށް އަމުދުން ނުވެއެވެ. އިސްކޫލުން އެ ކަންކަން މަނާކުރާ ނަމަ، އެ ކުއްޖާއަށް ކަމުނުދާނީ އިސްކޫލެވެ. ގޯސްވާނީ މުދައްރިސުންނެވެ. ވެރިންނެވެ. މި ފަދަ އެތައްއެތައް ކަމެއް މުދައްރިސުން ތަޖުރިބާކޮށްފައި ހުންނާނެއެވެ.\nމައިންބަފައިންނާއި ބެލެނިވެރިން އަބަދުވެސް ހަނދާން ބަހައްޓަންވީ، ތިމާމެންގެ ކިބައިގައި ގޯސް ސިފައެއް ހުރެއްޖެ ނަމަ، އޭގެ ނޭދެވޭ އަސަރު ދަރިންނަށް ކޮންމެވެސް ސިފައެއްގައި ކުރާނޭކަމެވެ. ދޮގުހަދާ ނަމަ ދަރިން ވެސް ދޮގުހަދާން ފެށުމަކީ އެކަށީގެންވާ ކަމެކެވެ. ދުންފަތުގެ އިސްތިޢުމާލުކުރާ މީހުންގެ ދަރިން އެ ކަމަށް ޝައުޤުވެރިކަން އުފެދެއެވެ. މީހުންނާ ދިމާއަށް ހަޅޭއްލަވައި އަރައިރުންވެ އުޅޭ ނަމަ، އެކަމުގެ ސަބަބުން ނަފުސާނީ ގެއްލުންތަކާ ކުރިމަތިވާނެއެވެ. އަމާންކަމާއި ރައްކާތެރިކަން ނުލިބޭކަމުގެ އިޙުސާސް ކުރެވޭނެއެވެ. ޢާއިލީ ހަމަނުޖެހުން އޮންނަ ނަމަ، އޭގެ ހިތި އަސަރު ވެސް ދަރީން އިހުސާސްކުރާނެއެވެ.\nއެހެންކަމުން މައިންބަފައިންނާއި ބެލެނިވެރިން އަބަދު ވެސް މަސައްކަތްކުރާންވީ، ދަރިންނަށް ރަނގަޅު ނަމޫނާ ދެއްކުމަށެވެ. ރީތި ސިފަތަކުން ޖަރީވެފައިވާ އުޅުމެއް އުޅުމަށެވެ. އެކަމަށް ޓަކައި، ދީނީ ކަންކަމަށް ފަރުވާތެރިވާށެވެ! އަޚުލާޤީ ރިވެތި ސިފަތަކުން ސިފަލިބިފައިވާ ބަޔަކަށްވާށެވެ! އެކަކު އަނެކަކަށް އިޙުތިރާމްކުރާށެވެ! ތެދު ބަހުން ވާހަކަދައްކާށެވެ! އިސްލާމްދީނާ އެއްގޮތަށް ހެދުން އަޅާށެވެ! ކުރާ ކޮންމެ ކަމެއްގައި ވެސް، ރަނގަޅު، ރީތި ގޮތް ޚިޔާރުކުރާށެވެ! އަދި އެކަންކަން ދަރިންގެ ކިބައިގައި އަށަގަންނުވާން މަސައްކަތްކުރާށެވެ! އެ ކުދިންގެ ކިބައިން ރިވެރި އުޅުން ފެންނާނެއެވެ. އެކި ދިމަދިމާއިން އެ ކުދިންނާ ދިމާއަށް އަންނަ ނުކިއްސަރު ސިފަތަކާ މެދު ވާހަކަދައްކައި، ހެޔޮ މަގަށް އަޅުވާން ވެސް ފަސޭހަވާނެއެވެ.


ތިން ލަފްޒުން (ފަހުބައި) – Esfiya\n“އަހަރެން ލަމް ކައިރީ ނުދާށޭ ބުނެފިއްޔާމުން އަހަރެން ގާތަށް އެނބުރި އަންނާނަންތަ؟” ސުހާން ލަމްހާގެ އަތުގައި ހިފާލަމުން ބުނެލިއެވެ. ސުހާންގެ ޖުމްލަ އިވިފައި ލަމްހާގެ ތުންފަތް މަތީ ފަވާލީ ހިނިތުންވުމެކެވެ.\nލަމްހާ ސުހާންއާ ވީފަރާތަށް އެނބުރި ސުހާންގެ ދެލޮލަށް ބަލާލިއެވެ.\n“ލަމް އަހަންނާ ދިމާއަށް ތިގޮތަށް ނުބަލާ.. އަނެއްކާ އަހަންނަށް ލަމް ދޫކޮއްލަން އުނދަގޫ ވެދާނެ.” ސުހާން އިސް ޖަހާލަމުން ބުނެލިއެވެ.\n“ތިހެން ވިއްޔާ ދޫކޮށް ނުލާ” ލަމްހާ ސުހާންގެ މެދުހަށީގައި ބައްދާލިއެވެ. ލަމްހާ ކުއްލިއަކަށް އެހެން ހެދުމުން ސުހާން ހައިރާންވިއެވެ. ލަމްހާ ބުނި އެއްޗެއްވެސް ސުހާންއަށް ނަގައި ގަނެވުނީ އިރުކޮޅެއް ފަހުންނެވެ.\n“އަހަރެންވެސް ސުހާން ދޫކޮއްލާކަށް ބޭނުމެއް ނޫން.. ސުހާން އަހަރެން ދޫކޮށެއް ނުލާނަންދޯ..؟” ލަމްހާ ސުހާންގެ ތަނަވަސް މޭމަތީ ބޯއަޅާލިއެވެ.\n“ދުވަހަކުވެސް ދުލެއް ނުކޮށްލާނަން ” ލަމްހާގެ ކުޑަ ހަށިގަނޑު އޭނާގެ ހަށިގަނޑާ ލައި ފިއްތާލަމުން ބުނެލިއެވެ. 15 މިނެޓު ވީއިރުވެސް އެގޮތަށް ތިބެވުނީ ދޫކޮށްލަން ބޭނުން ނުވެގެންނެވެ. ދުވަސްތަކަކަށް ފަހު އެދެ ހަށިގަނޑުގެ ހޫނުކަން އިހްސާސް ވާހާ ކައިރި ވެވުމުނެ ދެމޫހުންވެސް ތިބީ ދުރުވާން ބޭނުން ނުވެފައެވެ.\n“އެކަމު ލަމްގެ ބައްޕަ އެއްބަސް ވާނެތަ.؟” ސުހާން ލަމްހާގެ މޫނަށް ބަލާލަމުން ބުނެލިއެވެ.\n“އެއްބަސް ނުވެއްޖެއްޔާމުން ފިލައިގެން އެނބުރި ކޫބެކަށް ދާނީ. ދެން އެކޮޅުގަ މެރީ ކުރާނީ” ލަމްހާ އެހެން ބުނީރު ކުޑަކޮށް ހެވުނެވެ. ނަމަވެސް ސުހާން ހުރީ ސީރިއަސް ވެފައެވެ.\n“ހާސް ނުވެބަލަ.. ސުހާން އަހަންނާ އިންނަން ބޭނުން ނަމަ މިކަން ހުއްޓުވާނެ އެކަކުވެސް ނުހުންނާނެ.. ސުހާން އަހަންނާ އިންނާންތަ..؟” ލަމްހާ ސުހާންގެ ނޭފަތުގައި ހިފާލަމުން ބުނެލިއެވެ.\n“ޔެސް ލަމް.. އައި ވިލް.. އައި ވިލް މެރީ ޔޫ” ސުހާން ހަމަ ޖެހުމުގެ ނޭވާއެއް ލަމުން ބުނެލިއެވެ.\nއެއަށްފަހު އެތަނުގައި ގުގުމާލީ ދެމީހުންގެ ހުނުމުގެ އަޑެވެ. ދެމީހުންގެ އެކަކު އަނެކަކު މޫނަށް ބަލަން ހުރީރު ދެލޮލުން ލޯބީގެ އެތަށް މެސެޖެއް ދެމުން ދިޔައެވެ. މިވަގުތު ދުލުން ބުނެލާބަސްތަކެއް މުހިންމެއް ނޫނެވެ. އުފާވެރިކަމުގެ ކަރުނައިން ތެމިފައިވާ އެ ދެލޮލުންވެސް ލޯބިވާ މިންވަރު ހާމަ ކޮށްދެއެވެ.\nނަމަވެސް ދެވަނަ ސިކުންތު ސިހިފައި ދުރަށް ޖެހިލެވުނީ ދޮރު ހުޅުވުނު އަޑަށެވެ. އޭރު ލަޔާންއާއި އާޒިމް އެތަނުގައި ހުއްޓެވެ.\n“ސޮރީ ސޮރީ އަހަރެމެން މިދަނީ.. ތިކުރާ ކަމެއް ކުރިއަށް ގެންދޭ” އާޒިމް ލޯމަތީ އަތް އަޅާލަމުން ބުނެލިއެވެ.\n” ބޭކާރު ވާހަކަ ނުދައްކަ ބަލަ” ސުހާންއާއި ލަމްހާގެ މޫނު ރަތްވެގެން ދިޔައެވެ.\n“އެހެން ވީމާ މިހާރު ހުރިހާ ކަމެއްވެސް އޯކޭވީ ދޯ؟ ” ލަޔާންވެސް ހީލަމުން ބުނެލިއެވެ.\n“ހޫމް.. ހުރިހާ ކަމެއްވެސް” ލަމްހާއާއި ސުހާން އެކަކު އަނެކަކަށް ބަލާލިއެވެ.\nއެރޭ ދަން ވަންދެންވެސް ލަމްހާ ސުހާންގެ ގާތު މަޑު ކުރިއެވެ. އެދެމެދުގައި އެތަށް ވާހަކަތަކެއް ދެކެވުނެވެ.\n“އައިމް ސޯ ސޮރީ ސުހާން..” ލަމްހާ ސުހާންގެ ނިއްކުރީގައި އިނގިލިން ފިރުމާލަމުން ބުނެލިއެވެ.\n“އުމް؟ ކޮން ކަމަކާ؟ ” ބޯއަރި ކޮށްލާފައި ސުހާން ލަމްހައާ ދިމާއަށް ބަލާލިއެވެ.\n“ސުހާން ތިހާ ބޮޑަށް ބަލިވީ އަހަރެންގެ ސަބަބުން.. އަހަރެން ސުހާންއާ ދިމާއަށް ބުނި ބަސްތަކުން ސުހާން ހިތުގަ ޖެހޭނެ މިންވަރު އެނގޭ” ލަމްހާ ބުނެލިއެވެ.\n“އުމްމް.. ތިހެން ހަމަ ބުނެލާއިރަކަށް މާފެއް ނުކޮށްދެވޭނެއްނު.. އެކަމު ކޮލަށް ދޮނެއް ދެނިކޮށް މާފް ކޮށްދީފާނަން” ސުހާން ލާނެތް ގޮތަކަށް ހީލަމުން އޭނާގެ ކޮލުގައި އިނގިލި ޖައްސާލިއެވެ.\n“ތިހެން ވިއްޔާ ހެޔޮ މާފް ނުކުރިއަސް.. ވަރަށް ފޫހިވޭ” ލަމްހާ ތުން އަނބުރާލަމުން ބުނެލިއެވެ..\n“ކަމޯން ލަމް.. ހަމަ އެންމެ ފަހަރަކު. ޕުލީސް.. ހޫމް..” ސުހާން އާދޭސް ކުރަން ފެށިއެވެ. ސުހާން ކުޑަކުއްޖެއްހެން އާދޭސް ކުރަން ފެށުމުން ލަމްހާ ގާތަށް ހިނިއައެވެ. ބައެއް ފަހަރު ސުހާން އުޅޭ ގޮތުން ޅިންއަށް ވުރެވެސް ކުޑަހެން ހީވެއެވެ.\nލަމްހާ މަޑުމަޑުން ބޯ ގުދު ކޮއްލީ ސުހާންގެ ކޮލަށް ދޮނެއް ދޭށެވެ. އެވަގުތު ސުހާން އޭނާގެ މޫނު އަނބުރާލީ ލަމްހާގެ ތުންފަތަށް ބޮސްދޭން ވެގެންނެވެ. ނަމަވެސް ލަމްހާ އެއަށްވުރެ ހުށިޔާރެވެ. އަވަހަށް އޭނާގެ އަމިއްލަ އަނގަމަތީ އަތް އެޅިއެވެ. ސުހާންގެ ތުންފަތް ޖެހުނީ ލަމްހާގެ އަތުގައެވެ. ހީވަނީ ލަމްހާ އެހުރީ ސުހާން އެފަދަ ކަމެއް ކޮށްފާނެ ކަމަށް ވިސްނައިގެނެވެ.\n“ދެން މިވަރުން މިގަޑިއަށް ފުއްދާލާ” ލަމްހާ ލޯކުޑަ ކޮއްލާފައި ސުހާންއާ ދިމާއަށް ބަލާލަމުން ބުނެލިއެވެ.\n“އޯކޭ ފައިން..” ސުހާންވެސް ހިނިގަނޑެއް ޖަހާލަމުން ބުނެލިއެވެ.\nދެދުވަހެއް ތެރޭ ސުހާން ގެޔަށް ދޫކޮށްލިއެވެ. ސުހާންގެ ހާލު މުޅިންހެން ރަނގަޅުވިއެވެ. ކުޑަކޮށް ބޮލުގައި ރިއްސާލި ނަމަވެސް ބޭސް ކެއުމުން ރަނގަޅެވެ.\n“ލަމް.. އަހަރެން މިހާރު މިހުރީ ހުޅުމާލޭގަ.. އާދެބަލަ މިކޮޅަށް އެބަހުރި ލަމްއަށް ދޭންވެފަ ހުރި ބައެއް އެއްޗެހި.” އަނަސްގެ ރަށަށް ގޮސްފައި ޔުސްރާ އެނބުރި ހުޅުމާލެއަށް އައިސް ލަމްހާއަށް ގުޅާލިއެވެ.\nއެރޭގެ ވަގުތެއްގައި ލަމްހާ ޔުސްރާގެ ގެޔަށް ދިޔައެވެ. ލަމްހާ ފެނުމުން ޔުސްރާ ލަމްހާ ގައިގައި އޮޅުލައި ގަތެވެ.\n“އިއްތަ ބަލަ މިތާ.. މިހިރީ އަނަސްގެ މަންމަ ލަމްއަށް ދޭށޭ ކިޔާފަ ދިން އެއްޗެހި ތަކެއް.. އެބަހުރި ބައިވަރު ދޮން އަނބާ ކުންނާރުވެސް.. ހިނގާބަލަ ކޮންމެވެސް ދުވަހަކުން ކޮންމެވެސް އެއްޗެއް ކައްކައިގެން މޫދަށް ދާން.. ލަމް މިކޮޅަށް އައި ފަހުން އަދި އެކަހަލަ މަޖާކަމެއްވެސް ނުކުރަމޭނުން..” ޔުސްރާ ހިޔާލު ދިނެވެ.\n“ޔުސް.. އައިމް ގެޓިން މެރީޑް” ލަމްހާ އޭނާގެ ދަބަހުން ކާޑެއް ނަގާ ޔުސްރާއަށް ދިއްކޮށްލިއެވެ\n“ލަމް.. ހަމަ ވިޝާމްއާ އިނުން ނޫން ގޮތެއް ލަމްއަށް ނެތީތަ.. އަހަރެން މިއީ ލަމް ނަމަ މިހާރު ސުހާންއާ އެކީ ފިލައިގެން ކޫބެކަށް ދާނީ” ޔުސްރާ ކާޑުގައި ހިފާލަމުން ބުނެލިއެވެ.\nޔުސްރާ ރުޅިއައިސްގެން ވިޝާމް އަށާ ހަމްޒާ އަށް ކުދި ކިޔަމުން ކާޑު އެތެރެ ބަލާލިއެވެ. ލަމްހާގެ ނާމާއެކު އިން ސުހާންގެ ނަން ފެނިފައި ޔުސްރާގެ ދޫ ބަންދުވިއެވެ.\n“ޔުސް ތިބުނީ ރަނގަޅަށް.. އަހަރެން ކީއްކުރަން ސުހާން ހުއްޓާ އެހެން މީހަކާ އިންނަންވީ” ލަމްހާ ހީލަމުން ބުނެލިއެވެ.\n“ވަޓް.. ހަމަ ސީރިއަސްކޮށްތަ؟ ލަމްއާ ސުހާންއާ މެރީ ކުރަނީތަ؟ ދެން ވިޝާމް… އަނެއްކާ ބައްޕަ އެއްބަސް ވާނެތަ؟” ޔުސްރާ ގެ ދެލޯ ނާއްޓެއް ވަރަށް ބޮޑުވެގެން ދިޔައެވެ.\n“ބައްޕަ މި ކައިވެންޏަށް ގަބޫލު. މިހާރު ހުރިހާ ކަމެއްވެސް އޯކޭވެއްޖެ” ލަމްހާ ހުރިހާ ވާހަކައެއް ޔުސްރާއަށް ކިޔައި ދިން އިރު ޔުސްރާ ހުރީ ހުއްޓުން އަރާފައެވެ. ލަމްހާ އެ ކިޔައި ދިނީ ހިޔާލީ ލޯބީގެ ވާހަކައެއް ނޫން ބާވައޭ ޔުސްރާގެ ހިތަށް އެރިއެވެ.\n“އަހަރެން އަނަސްގެ ރަށަށް ދިޔަ މަދު ދުވަސް ކޮޅު ތެރޭ ހާދަ ކަމެއް ހިނގައި ދިޔައީ.. މިހާ ބޮޑު ކަމެއް ވެގެން ދިޔައިރު އަހަންނަށް އަންގާވެސް ނުލާ.. އަޅެ އަހަރެން މިއީ ލަމްގެ ބެސްޓު ފުރެންޑުތަ.. އަޅާ ނުޅާ އެޔެއް ނޫންތާ މިވަގުތު މުހިންމީ.. އައިމް ސޯ ހެޕީ ފޯ ޔޫ!!!” ޔުސްރާ އަޑުގެ ނެތްތަނަށް އެހެން ބުނެފައި ލަމްހާގެ ގައިގައި އޮޅުލައިގަތެވެ. އެވަގުތު ކުޑަ އެނދުގައި ނިދާފައި އޮތް ޔުސްރާގެ ދަރިފުޅު ސިއްސައިގެން ގޮސް ރޯން ފެށިއެވެ.\n“އުޕްސް” ދެ އެކުވެރިން އެކަކު އަނެކަކު މޫނަށް ބަލާލަމުން ހޭންފެށިއެވެ.\n“އައްސަލާމު އަލައިކުމް” މީހަކު ސަލާމް ގޮވާލި އަޑަށް ވިޝާމް ދޮރު ހުޅު ވާލިއެވެ. ދޮރުމަތީ ހުރި ހަމްޒާ ފެނުމުން ވިޝާމް އަހްމަދަށް ގޮވާލިއެވެ.\nއަހްމަދުގެ އެދުމަށް ހަމްޒާ އެތެރެއަށް ވަނެވެ.\n“ކަމަކުތަ؟” އަހްމަދު އަހާލިއެވެ. މިހާރު އެދެމެދު ކުރިން އޮންނަ ގާތް ކަމެއް ނެތެވެ.\n“އާން.. ސުހާން ބުނި ކޮންމެހެން އަހްމަދަށް މިކަން އަންގާނެ ކަމެއް ނެތޭ.. އެކަމު އަހަރެން ހިތަށްއެރީ އަހްމަދަށް މިކަން އެނގެން ޖެހޭނެއޭ.. ސުހާންއާ އަހަރެންގެ ދަރިފުޅު ވަރަށް އަވަހަށް ކައިވެނި ކުރާނެ” ހަމްޒާ ކާޑެއް ދިއްކޮށްލަމުން ބުނެލިއެވެ.\n“އަހަރެން އަބަދުވެސް ބުނަމޭނުން އަހަރެންގެ ދަރިފުޅު އިންނާނީ އަހްމަދުގެ ދަރިއަކާއޭ.. ވިޝާމްއާ ނީނަސް ލަމްހާ ކައިވެނި ކުރަން އެއުޅެނީވެސް ހަމަ އަހްމަދުގެ ދަރިއަކާ.. ސުހާންއަކީ އަހަރެންގެ ދަރިއެއް ނަމަ އަހަރެން އުފަލުން ބަލާ ގަތީމުސް.. އެކަމު އަހްމަދު އޭނާ ރަނގަޅަށް ނުބެލި ތާގަ ދަރިއެއްކަމަށް ބަލާވެސް ނުގަނޭ. އަހަރެން ހީކުރީ ދަރިއަކަށް ލިބޭނެ އެންމެ ގޯސް ބައްޕައަކަށް ވާނީ އަހަރެން ކަމަށް.. އެކަމު މިއަދު އަހަންނަށް ގަބޫލު ކުރެވިއްޖެ އަހަންނަށް ވުރެ ހިތް ހަރު ގޯސް މީހުންވެސް އުޅޭކަން” ހަމްޒާ އެހެން ބުނެފައި އެތަނުން ނުކުތެވެ.\nހަމްޒާ ދިއުމުން އަހްމަދު ސޯފާގައި އިށީންދެ ނިތްކުރީގައި ފިރުމާލިއެވެ. ބިން މައްޗަށް ވެއްޓުނު ކާޑު ނަގާ ވިޝާމް ކޮޓަރިއަށް ވަނެވެ.\nހަމްޒާ އަށް ލިބިފައިވާ ބޮޑު ހުސްބިން ސާފުކޮށް އެތަނުގައި ކައިވެނި ޕާޓީ ހަދަން ތައްޔާރުވަމުން ދިޔައެވެ. ތިމާގެ މީހުނާއި ލުވޭޒާ އަދި ހަމްޒާގެ ދުވަސްވީ އެކުވެރިންގެ އެހީއާ އެކު ޕާޓީގެ ހުރިހާ ކަމެއް ހިނގަމުން ދިޔައީ ވަރަށްވެސް ބަރާބަރަށެވެ.\nވެޑިން ހެދުމާއި ބޮކޭ ނިމިފައި ވާކަމަށް ބުނުމުން ސުހާންއާއި ލަމްހާ ދިޔައެވެ. އެއްޗެހި ގެޔަށް ލާން ދިޔައިރު ނައުރާއާއި ޔުސްރާ އަދި އެހެން މީހުންވެސް އެމީހުންގެ ހެދުން ހެޔޮވަރު ކުރަން އުޅެއެވެ. ލަމްހާވެސް އެމީހުނާ އެއްބައި ވެގެން ހެދުންތަކަށް ފާޑު ކިޔަން ފެށިއެވެ. ސުހާންވެސް ލަޔާން އާއި އާޒިމް ގާތު އިށީންދެ އެމީހުންގެ އަމިއްލަ ވާހަކަ ދައްކަމުން ދިޔައެވެ.\n“ލަމް.. އެބަހުރި މީހަކު ހޯދަން އައިސް” ލުވޭޒާ ތިމާގެ ކުއްޖަކު އައިސް ލަމްހާ ގާތު ބުނެލިއެވެ. އެއީ ކާކުބާއޭ ހިތަށް އަރަމުން ލަމްހާ ބޭރަށް ނުކުތެވެ. ގޭގެ ދޮރާއްޓާ ތަންކޮޅެއް ދުރުގައި ހުރި ވިޝާމް ފެނުމުން ލަމްހާ އެދިމާއަށް ހިނގައި ގަތެވެ.\n“ކިހިނެއްވީ؟” ލަމްހާ ފާޑަކަށް ބަލަން ފެށުމުން ވިޝާމް ޖީބަށް އަތް ޖަހާލާފައި އަހާލިއެވެ. ވިޝާމްގެ މޫނު މަތީގައި ލުއި ހިނިތުންވުމެއް ހުއްޓަސް އެއްވެސް އުފާވެރިކަމެއް ނެތެވެ. ބޮލުގެ އިސްތަށިގަނޑު ފުދޭވަރަކަށް ދިގުވެފައި ތުނބުޅިވެސް އެއްވެސް ސްޓައިލެއް ނެތި ދިގުވެފައި ހުރުމުން ވީޝާމްގެ ރީތިކަމަށް ވަނީ ހުރަސް އަޅާފައެވެ.\n“ތިހެން އަހަން އަހަރެންވެސް މިއުޅުނީ.. ކީއްކުރަން އަހަރެން ހޯދަން ތިއައީ” ލަމްހާ ހަށަން ބަނދެލަމުން ބުނެލިއެވެ.\n“އަހަރެން މިއުޅެނީ ރާއްޖޭން ބޭރަށް ފުރަން.. ދިއުމުގެ ކުރިން ލަމްހާ ދެކިލަން މިއައީ.. ސޮރީ މިގަޑީގަ ވަރަށް ބިޒީކޮށް ދޯ ތިއުޅެނީ” ވިޝާމް ބޯކަހާލަމުން ބުނެލިއެވެ.\nލަމްހާ ވަކި އެއްޗެކޭ ނުބުނެ ހުރީއެވެ. ހަގީގަތުގައި ވިޝާމްއާ ދޭތެރޭ ލަމްހާ ހަމްދަރުދީވެއެވެ. ލަމްހާ ސުހާންދެކެ ލޯބިވާ ފަދައިން ވިޝާމްގެ ހިތުގައި ލަމްހާއަށްވެސް އިހްސާސްތަކެއް ވެއެވެ. ލަމްހާ ވިޝާމްދެކެ ރުޅި އައި ނަމަވެސް ލަމްހާ އެކަން ގަބޫލު ކުރެއެވެ.\n“އަހަރެން ކޮންމެހެން ލަމް ކައިރީ މާފަށް އެދޭކަށް ބޭނުމެއް ނޫން.. ލަމް އަހަންނަށް މާފް ކޮށްފިއްޔާމުން އަހަރެންގެ ހިތަށް ހަމަ ޖެހުން ލިބުނަސް.. އަހަރެން އެގޮތެއް ބޭނުމެއް ނޫން.. އެންމެ ރަނގަޅުވާނީ ލަމްހާ އަހަންނަށް ނަފްރަތުކޮށް ރުޅި އައީމަ. އަހަންނަށް ކުރެވުނު ކަންތަކުގެ ބަދަލު އެންމެ ރަނގަޅަށް ލިބޭނީ އޭރުން.. ލަމްއަށް އުފާވެރި ހަޔާތަކަށް އެދެން” ވިޝާމް ބުނެލިއެވެ.\n“ތެންކްސް.. އަހަރެން ކޮންމެހެން ވިޝާމްދެކެ ރުޅި އަންނާކަށް ބޭނުމެއް ނޫން.. އެކަމު ވިޝާމް ބޭނުންވަނީނަމަ އަހަރެން އެކަމަށް އިހްތިރާމް ކުރާނަން.. އަދި އެއް ވާހަކަ.. ވިޝާމް ކުރިން ބުނީމެއްނު ސުހާން އަހަރެން ދޫކޮށްލާފަ ދިޔަޔަސް ވިޝާމްއަކަށް ފުރުސަތެއް ނެތް ހޭ.. އެދުވަހު އަހަރެން އެ ސުވާލަކަށް ޖަވާބެ ނުދެން.. އެކަމު މިއަދު އަހަރެން ބުނެލަން ބޭނުން.. ސުހާން އަހަރެންގެ ހިތް ހަލާކު ކޮށްލި ނަމަވެސް.. އަދި އަހަރެން ދޫކޮށްލާފަ ދިޔަ ނަމަވެސް އަހަންނަކަށް ސުހާން ނޫން އެހެން މީހަކު ދެކެ ލޯތްބެއް ނުވެވޭނެ.. ސުހާން މިދުނިޔެއިން ވަކިވެގެން ދިޔަޔަށް އަހަރެންގެ ނިންމުމެއް ބަދަލެއް ނުވާނެ” ލަމްހާ އެހެން ބުނުމުން ވިޝާމް ހިނިތުން ވެލިއެވެ. އެބަސްތައް އިވުމުން ވީޝާމްގެ އަރުތެރޭ ހިތި ރަހައެއް ލީފަދަ އިހްސާސެއް ކުރެވުނެވެ.\nލަމްހާ އެބުނީ ހަގީގަތެވެ. ލަމްހާ ހަގީގީ ލޯބިވަނީ ސުހާން ދެކެއެވެ. ލަމްހާގެ ދިރި އުޅުމަށް ސުހާން ނާންނައިރުވެސް ލަމްހާ އޭނާދެކެ އެއްވެސް ވަރަކަށް ލޯތްބެއް ނުވެއެވެ. ވިޝާމްއަށް ފުރަތަމަ ވެވުނު ލޯތްބަކީ ލިބެން ނެތް ލޯތްބެއްކަން އެނގުމުން ވިޝާމްގެ ހިތުގައި ރިއްސާލިއެވެ. ކުރިއަށް އޮތް ތާގައިވެސް ލަމްހާ ނޫން އެހެން ކުއްޖަކު ދެކެ ލޯބި ނުވެވޭނެކަން ވިޝާމްއަށް އެނގެއެވެ. އޭނާ ލަމްހާދެކެ ހަގީގީ ލޯބި ވެއެވެ. ލޯބީގައި އޭނާއަކީ ބަދުނަސީބު ވެރިއެއްކަން އިހްސާސްވީ ދެނެވެ.\n“ލަމް…” ވިޝާމް އެއްޗެކޭ ބުނަން އުޅެނިކޮށް ސުހާންގެ އަޑު އިވިގެން ދިޔައެވެ. ސުހާން ނުކުތީ ލަމްހާ ބޭރަށް ނުކުތް ގޮތަށް ނައިސް ލަސްވީމައެވެ.\n“ގުޑު ބާއި ވިޝާމް” ލަމްހާ އެހެން ބުނެފައި ސުހާން އާ ދިމާއަށް ހިނގައި ގަތެވެ.\n“ގުޑު ބައި ލަމް.. އަހަރެން ލަމް މަތިން ވަރަށް ހަނދާން ވާނެ..” ވިޝާމް އެބަސްތަށް ލަމްހާއަށް އިއްވަން ބޭނުންވި ނަމަވެސް ދުލަކުން ބޭރެއް ނުކުރެވުނެވެ. ދުރުވަމުން ދިޔަ ލަމްހާގެ ސޫރަ ފުސްވަމުން ދިޔައީ ލޮލަށް ޖަމާވި ކަރުނައިންނެވެ. އިސް ޖަހާލާފައި ވިޝާމް އެނބުރި އޭނާގެ ކާރާ ދިމާއަށް މިސްރާބު ޖެހީ އެހިތުގެ ލޯތްބަށް އުމުރަށް އަލްވަދާއު ކިޔާފައެވެ.\n“ލަސްވެގެން މިއައީ.. ހިނގާ އެތެރެއަށް” ސުހާން ބުނެލިއެވެ. ލަމްހާ ސުހާންގެ އަތުގައި ހިފާލަމުން އެތެރެއަށް ހިނގައި ގަތެވެ.\nވިންޓޭޖު ތީމް އިން ޒަރީ ކުރެވިފައިވާ މާކުއީ ގައި ދިއްލާފައި ހުރި ބޮކިތަކުން ހަނދުވަރު އެރީތި ރޭގައި ވަރަށްވެސް ޗާލެވެ. އިޝާ އިން ފާބައިގެން ކައިވެނި ކުރާ ގޮތަށް ހަމަ ޖެހިފައި އޮތުމުން މިސްކިތުން ފާބައިގެން ސުހާން އަވަހަށް ތައްޔާރު ވިއެވެ.\nމާކުއީއަށް ދިޔައިރު ލަޔާންމެން އޭނާގެ އިންތިޒާރުގައި ތިއްބެވެ. ގަޔަށް ފިޓުކޮށް ފަހާފައިވާ އަނދިރި ޕުލަމް ކުލައިގެ ޓެކްސީޑޯގައި ސުހާން މިރޭ ވަރަށް ހިތްގައިމެވެ. ބޮލުގައި ރީތިކޮށް ފުނާ އަޅާލާފައި ވާއިރު ތުނބުޅިވެސް ހުރީ ރީތި ވަރަކަށް ކޮށާ ލާފައެވެ.\n“އޮހޯ.. މަގޭ ބުރޯ މިރޭ ހާދަހާ އޭ ދޯ ފަރިވެފަ ތިހުރީ” އާޒިމްއަށް ސުހާން ފެނުމުން ދިމާކޮށްނުލާ ހިތްހަމައެއް ނުޖެހުނެވެ. އާޒިމްއާ އެއްބައިވެގެން ލަޔާންއާއި އަނަސްވެސް ސުހާންއާ ދިމާކުރަމުން ދިޔައެވެ.\nޑުރެސްކޯޑު ކުލަޔާ ގުޅޭ ގޮތަށް ހުރިހާ “ގްރޫމް މެންސް” ތިބީ ހުދުކުލައިގެ ގަމީހުގެ މަތިން ޕުލަމް ކުލައިގެ ބޯޓައީ އާއި “ސަސްޕެންސާ” އަޅައިގެނެވެ. އަދި ހުރިހާ “ބްރައިޑްސް މެއިޑްސް” ހެދުންތަށް ފަހާފައި ވަނީ މަޑު ޕުލަމް ކުލަޔަކުންނެވެ.\n“ލަމް މިއޮތީ ފައިވާން.. މިހާރު ހުރިހާ އެއްޝޗެއްވެސް ރެޑީދޯ” ނައުރާ ފައިވާން ލާފައި އޮތް ފަށި ހިފައިގެން އައެވެ. ގަޑި ކުޑަތަން ވަމުން ދިޔަވަރަކަށް ލަމްހާ ނުތަނަވަސް ވަނީއެވެ.\n“ލަމް މިރޭ ރީތިކަމުން ސުހާން ހޭވެސް ނުހުންނާނެ ކަންނޭނގެ” ލަމްހާ ހަމަ ޖައްސަންވެގެން ޔުސްރާ ވާހަކަ ދައްކަމުން ދިޔައެވެ. ލަމްހާ ތައްޔާރު ކުރުވަން ތިބީރު އެމީހުން ލަމްހާއާ ދިމާކުރުމަށް ދައްކަމުން ދިޔަ ވާހަކަ ތަކުން އޭނާ ހުރީ ލަދުން ހަލާކު ވާވަރު ވެފައެވެ.\n“ދެން ޔުސް ތިކަހަލަ ވާހަކަ ނުދައްކަބަލަ.. އަހަރެން ވަރަށް ނާވަސްވޭ އެބަ” ލަމްހާ މޫނުގައި އަތް އަޅަމުން ބުނެލިއެވެ.\n“ކުއްޖަކު ބުލަސްވަނީ މިޔޮށް” ޔުސްރާ އަދި އިތުރަށް ލަމްހާ ލަދުގަންނަވަން މަސައްކަތް ކުރިއެވެ.\nކާރު މާކުއީ ކައިރިއަށް މަޑުކޮއްލީރު7ގަޑި ބައި ވަނީއެވެ. އޭރުވެސް މުޅި މާކުއީ ވަނީ ފުރިފައެވެ. އެމީހުންނަކީ މީހުން ދަންނަ ގަދަރުވެރި ބަޔެއް ކަމުން އެއީ ހައިރާން ވާވަރު ކަމެއް ނޫނެވެ.\nމާކުއީ އެތެރެއަށް ވަދެގެން އައި ލަމްހާއަށް އެންމެންގެ ލޯތަށް ހުއްޓެމުން ދިޔައެވެ. އަނގަޔަށް އެޅި ފެންފޮދު ދިރުވާލަން ނޭނގިފައި ސުހާންއަށްވެސް ހުރެވުނެވެ.\nހުދު ކުލައިގެ ދިގު ލޭސް ޝިފޯން ހެދުމުގައި ލަމްހާ ހީވަނި މޮޅު ކުރެހުންތެރިއެއްގެ ފިހިގަނޑުން ކުރަހާ ލެވިފައިވާ ތަސްވީރެއް ހެނެވެ. އޭނާގެ ކަޅު އިސްތަށިގަނޑުގައި ރީތިކޮށް ހުޅިއެއް ޖަހާލާފައި ވާއިރު ކަންހުޅިއާ ދިމާލުން ބައެއް އިސްތަށިކޮޅު ތިރިއަށް ދޫކޮއްލާފައި ވާއިރު ވަރަށް ގުޅެއެވެ. މޭކަޕެއް ނުކުރާއިރުވެސް ރީތި ލަމްހާ ލުއިކޮށް މޭކަޕު ކޮއްލާފައި ހުރުމުން އަދި ކުރިއަށް ވުރެވެސް ރީއްޗެވެ. އެތަނުގައި ހުރި އެންމެ ރީތި ކުއްޖާއަކީ ލަމްހާއޭ ބުންޏަސް ދޮގަކަކަށް ނުވާނެއެވެ.\nސުހާންއަށް އެސްފިޔަ ޖަހާލަން ހަނދާން ވީވަސް ލީން އައިސް ސުހާންގެ ފައިގައި އޮޅުލައި ގަތުމުންނެވެ. އޭރު ލަމްހާވެސް އައިސް ސުހާން ކައިރީ ހުއްޓެނީއެވެ.\n“މަންމި މިރޭ ވަރަށް ތިއްތި ދޯ” ލީން ސުހާން ގާތު ތިރިވުމަށް ބުނެފައި ސުހާންގެ ކަންފަތް ބުޑުގައި ބުނެލިއެވެ. ލީން އެބުނަނީ ސިއްރެއް ނަމަވެސް އެތަނުގައި ތިބި އެންމެނަށްވެސް އެއަޑު އިވުނެވެ.\nސުހާން ބޯޖަހާލާފައި ހީލިއެވެ. އަދި ލީން އުރާލިއެވެ. ސުހާންގެ ޓަކްސީޑޯއާ ގުޅޭ ގޮތަށް ލީންވެސް ލައިގެން ހުރީ މަޑު ޕުލަމް ކުލައިގެ ހެދުމެކެވެ. ލީން ހީވަނި ކުޑަކުޑަ ޕަރީއެއް ހެނެވެ.\n“ލަމް.. ޔޫލުކް ސޯ އެމޭޒިން ޓުނައިޓު” ސުހާން ލީން އުރައިގެން ހުރި އަތުން ނޫން އަނެއް އަތުން ލަމްހާގެ އަތުގައި ހިފާލިއެވެ.\n“އެންޑް ޔޫ އާ ދި މޯސްޓު ހޭންޑްސަމް ޓުނައިޓު” ލަމްހާވެސް ވައި އަޑުން ބުނެލިއެވެ.\n“ހިނގާ ދެން ފަށަމާ ދޯ… މިހާރު ގާޒީވެސް އައިސްފި..” ހަމްޒާ އެހެން ބުނުމުން ސުހާން އާއި ލަމްހާ ބޯޖަހާލިއެވެ\nމާކުއީގެ މެދުގައި ބަހައްޓާފައިވާ މޭޒުކައިރީގައި ލަމްހާއާއި ސުހާން އިށީނެވެ. ގާޒީއާއި ހެކިވެރީންވެސް އެމީހުންގެ ގޮނޑީގައި އިށީނެވެ. ގާޒީ ކައިވެނީގެ ކަންތަށް ކުރިއަށް ގެންދަމުން ކިޔަމުން ދިޔަ އެއްޗަކަށް ސުހާންއަކަށް މާބޮޑު ސަމާލު ކަމެއް ނުދެވުނެވެ. ސުހާންގެ ނަޒަރު އިރު އިރުކޮޅާ ލަމްހާއަށް ހުއްޓެމުން ދެއެވެ. ލަމްހާވެސް ހުރީ އުފާވެފައި ނަމަވެސް އޭނާގެ ހިތް ބާރު ބާރަށް ތެޅެމުން ދިޔައެވެ. މިވަގުތު އޭނާއަށް ކުރެވެމުން ދިޔަ އިހްސާސްތަކަށް ދޭނެ ނަމެއް އޭނާއަކާށް ނޭނގުނެވެ.\n“އަނބި ގަބޫލުތަ؟” ގާޒީ ސުހާން އަށާއި ލަމްހާއަށް ބަލާލަމުން ބުނެލިއެވެ.\n“އަނބި ގަބޫލު” ސުހާން ސީދާ ލަމްހާގެ މޫނަށް ބަލާލަމުން ބުނެލިއެވެ. ވަގުތުން ލަމްހާގެ ދެލޯ ފެންކަޅިވިއެވެ. އުފަލުންނެވެ.\nޕާޓީ ނިމި މީހުންތަށް މަދުވަމުން ދިޔައެވެ. ކޮޅަށް ހުރެ ހުރެ ފަޔަށް ތަދުވުމުން ލަމްހާ ގޮނޑިއެއްގައި އިށީނެވެ.\n“ޓަޔަޑު ވީތަ؟” ސުހާން ލަމްހާގެ ކައިރީ އިށީންނަމުން ބުނެލިއެވެ. ބޯހޫރާލަމުން ލަމްހާ ހީލިއެވެ.\n“މަންމީ.. ކޮއްކި ދަނީ މާމައާ އެކު ގެޔަށް” ލީން ދުވަމުން އައިސް ލަމްހާ އުނގަށް އެރިއެވެ.\n“ޙޫމް.. ބަސްއަހައިގެން އަވަހަށް ނިދާތި އިނގޭ” ލަމްހާ ލީންގެ ކޮލަށް ދޮނެއް ދެމުން ބުނެލިއެވެ.\n“ބައި ސުހާންބޭ” ލީން ސުހާންއަށް ހަނާ އަޅާލިއެވެ.\n“ލީން އާދެބަލަ.. ކީކޭ މިއަދު ލިން ކައިރީ ބުނީ .. މިހާރު މިއީ ލީންގެ ސުހާންބެއެއް ނޫނެއްނު” ސުހާން ލީން އުރާލަމުން ބުނެލިއެވެ.\n“އޯ.. ސޮރީ.. ބާއި ބައްޕީ” ލީން ސުހާންގެ ކޮލަށް ދޮނެއް ދެމުން ބުނެލިއެވެ.\n“ހުމްމް ގުޑު ނައިޓު ބައްޕިގެ ދޫނީ” ސުހާންވެސް ލީންގެ ކޮލަށް ދޮނެއް ދިނެވެ. އެ ކުޑަ ކުޑަ އާއިލާއަށް ބަލަން ތިބި މީހުންގެ މޫނު މަތީވަނީ ހިނިތުންވުމެކެވެ.\n“ވާހް.. ކީއްވެތަ އަހަންނަށް މި ރޮވެނީ” ޔުސްރާ ލޮލަށް ގިނަވި ކަރުނަތަށް ފުހެލަމުން ބުނެލިއެވެ. އަނަސްވެސް ހިނި އައިސްފައި ޔުސްރާގެ ބޮލުގައި ފިރުމާލިއެވެ. ލަޔާން އާއި ނައުރާ އަދި އާޒިމް އާއި އޭޝްލީވެސް ހިނި އައިސްފައި ޔުސްރާއާ ދިމާއަށް ބަލާލިއެވެ.\n“މީގެ ފަހުން ދެން އަހަރެމެންގެ ދަރިފުޅު ހުންނާނީ ވަރަށް އުފަލުގައި ކަން އަހަންނަށް ޔަގީންވޭ” ހަމްޒާ އެހެން ބުނުމުން ލުވޭޒާ ހީލިއެވެ. އޭނާގެ ލޮލުގައިވެސް އުފާވެރިކަމުގެ ކަރުނަ ގިނަވެފައި ވެއެވެ.\nޕާޓީގެ ކަންތައް ނިމުމުން ލަމްހާއާއި ސުހާން އެމީހުނަށް ހާއްސަ ކުރެވިފައިވާ ކާރަށް އެރިއެވެ. ނޫމޫ ހޮޓެލް ކައިރިއަށް ކާރު މަޑުކުރިއެވެ. އެދެމީހުންނަށް ހާއްސަ ކުރެވިފައިވާ އެޕާޓު މެންޓަށް ދެމީހުން ވަދެގެން ދިޔައެވެ.\nދޮރު ލެއްޕި ތަޅުލެވުނު އަޑު އިވުމުން ލަމްހާގެ ވިންދު އަވަސް ވާން ފެށިއެވެ. އިސް އުފުލާލާ ސުހާންއާ ދިމާއަށް ބަލާލަންވެސް ނުކެރުނީ ލަދު ގަނެފައި ހުރި ވަރުންނެވެ.\n“ލަމް.. މިއީ އަހަރެންގެ ހަޔާތުގެ އެންމެ އުފާވެރި ރޭ” ސުހާން ލަމްހާގެ އަތް ތިލައަށް ބޮސްދިނެވެ. ލަމްހާ ފެނުނު ފުރަތަމަ ދުވަހުން ފެށިގެން އޭނާ ދެކެމުން އައި ހުވަފެން ހަގީގަތަކަށް ވެއްޖެކަމުގެ އިހްސާސް ކުރެވުމުންނެވެ.\n“މިއީ ހުވަފެނެއް ނޫން ދޯ” ސުހާން ލަމްހާގެ ދަތްދޮޅި ދަށަށް އިނގިލި ލައްވާލާ މަތި ކޮއްލިއެވެ. ލަމްހާ ސުހާންގެ މޫނަށް ބަލާލީރު އެތަށް ހިޔާލުތަކެއް އޭނާގެ ސިކުނޑި ވަށާލިއެވެ. ސުހާންއާ ފުރަތަމަ ބައްދަލު ވިދުވަހެވެ. ދެމީހުން އެކީ ހޭދަ ކުރެވުނު ވަގުތު ތަކެވެ. އިއްތިފާގަކުން މަގުމަތިން ބައްދަލުވި މި ފިރިހެނާއަކީ އޭނާގެ މުސްތަގުބަލުގެ ފިރިމީހާ ކަމަށް ލަމްހާއަށް ކުރިއަކުން އެއްގޮތަކަށްވެސް ހިޔެއް ނުކުރެއެވެ.\n“އާން ސުހާން.. މިއީ ހުވަފެނެއް ނޫން.. ހަގީގަތެއް” ލަމްހާ ހިނިތުން ވެލަމުން ބުނެލިއެވެ. ސުހާންވެސް ހިނިތުންވެލަމުން ލަމްހާ ގެނެސް އަތުތެރޭ ފިއްތާލިއެވެ އަދި ލަމްހާގެ ތުނި ތުންފަތަށް ބޮސްދިނެވެ.\n“އައި.. ލަވް.. ޔޫ..” ދެމީހުންގެ ދުލުންވެސް ބޭރުވެގެން ދިޔައީ ޖަޒުބާތުން ފުރިފައިވާ މި ތިން ލަފްޒެވެ.\nނޯޓު: “ތިން ލަފްޒުން” މިވާހަކައިގެ ފުރަތަމަ ބައިން ފެށިގެން ނިމެންދެން ފޫހިކަމެއް ނެތި ކިޔުއްވި ހުރިހާ ކިޔުންތެރިންނަށް ވަރަށް ބޮޑަށް ޝުކުރިއްޔާ…\nމި ވާހަކައާ ބެހޭގޮތުން ކިޔުންތެރިންގެ ހިޔާލު ކޮމެންޓުގައި ހިއްސާކޮށްލުމަކީ އަޅުގަނޑުގެ ވަރަށް ބޮޑު އެދުމެއް. ކުރިއަށް އޮތް ތަނުގައިވެސް އަޅުގަނޑުގެ އިތުރު އެހެން ވާހަކަތައްވެސް ކިޔާލަން ލިބޭނެ ކަމުގެ ވާހަކަ ބުނެލަން.\nHurihaa kiyuntherinaves mi vaahaka kamudhiya kamah ummeedhu kuran. ❤❤❤\nStay safe ingey hurihaa kudhin\nWow this story is really good.i love it\nThank you shaya ❤❤😊\nAwwwwww 💗💗👏👏👏wow the ending was superb the best stry for me❤❤❤❤❤\nVrh Sali ❤❤❤❤❤❤\nLam aa suhaan ge wedding vss vrh lwbi sis ❤❤❤❤❤❤❤❤❤❤❤describe kohdeefaa huri gothun❤❤❤❤\nSifakuru vrh Sali sis ge Masha Allah❤❤❤❤❤❤❤❤❤❤💗💗💗💗👏👏👏👏\nVrh dera vi vishaal ah vee gothun 🥺\nVrh happy lam aa suhaan guluny maa the best couple ❤❤❤❤❤❤❤❤❤\nThis will be my favourite stry ❤❤❤\nAnd hope to see sis ge ehn stry eh ❤❤❤\nLove u soooo much❤❤❤❤\nHave great future and hope to meet u in sis ge new stry gaa heheh❤❤❤❤\nAwwn thank you YEOJA ❤❤❤\nAdhi ehen story akun meet vaane 😊😅😅\nI have read your stories too. It was beautiful and you are so talented.\nYou too stay safe. ❤❤❤\nYh ISA dimaavaane ehn stry akun\nAwwwwnn thanks for reading my stories\nthnk uuu u too vrh sali sis ge vss mi stry and sis vss vrh talented\nComment nukuriyas baraabarah kiyan… Ma sha Allah varah varah varah varah reethi mi vaahaka.\nKeep up the good work ❤😃.. for me this is the best story on esfiya\nThank you aishoo ❤❤❤\nMAASHA ALLAH!!! Varah Varah Varah Varah varah Reethi 💓💞❤💖💛💜💙🙊\nninmaali goiyves hama varah salhi…💋💟💞 Sis ge ehen vaahaka akah inthizaarukuran..💙💜💛… your welcome ingey always..✌😜😎💟💞💙..\nlove you so so so much💓💛😽😻…\nstay safe darling..❤💟💞\nand i will miss you dear 💜😽✌💙🙇😔🙈\nThank you so much RrYn ❤❤❤\nInsha allah adhi v avahah story eh kiyaalan libeyne. 😊😊😊\nLove you too dear.. ❤❤\nStay safe ingey 💚💚\nMAASHA ALLAH . 💯💯\nލޯބި February 20, 2017


މިކުންފުނިން ކުރިއަށްގެންދާ ޢުމްރާ ދަތުރުތައް އިންތިޒާމު ކުރެވިފައިވަނީ ޢުމްރާއަށް ދާން ބޭނުންވާ ފަރާތްތަކަށް ފަސޭހައިން ދަތުރު ކުރެވޭނެ ދުވަސްވަރަށް އިސްކަން ދީގެންނެވެ. މިކުންފުނިން އިންތިޒާމްކުރާ ޢުމްރާ ދަތުރުތަކަކީ ރަނގަޅު ފެންވަރުގެ ޚިދުމަތްތަކާއިއެކު ޢުމްރާވެރީންގެ މަސްލަހަތާއި ސަލާމަތާއި ރައްކާތެރިކަމަށް ޚާއްޞަ އަހައްމިއްޔަތެއް ދީގެން ކުރަމުންދާ ދަތުރުތަކެކެވެ.\nއަުމްރާއަށް ރަޖިސްޓްރީ ވުމަށް\nޢުމްރާދަތުރުގެ ޕެކޭޖުގައި ހިމެނޭ ޚިދުމަތްތަކަކީ ކޮބާ؟\nދީނުގައި ކަނޑައެޅިފައިވާ ގޮތަށް ޢުމްރާގެ މަތިވެރި އަޅުކަން އަދާކުރުމުގެ ފުރިހަމަ އިންތިޒާމް ހަމަޖައްސައިދެވޭނެ\nޖާގަ ތަނަވަސް، ސާފްތާހިރު، ހިތްފަސޭހަ ހޮޓަލެއްގައި ތިބުމުގެ އިންތިޒާމް ހަމަޖައްސައިދެވޭނެ\nޙާޖީންގެ ޚިދުމަތުގައި ޤާއިމް ކުރެވިފައިވާ ކައުންޓަރުން 24 ގަޑިއިރު ޚިދުމަތް ލިބޭނެ\nދިވެހި ކައްކާއިން ތައްޔާރުކުރާ ، ދިވެހިންނަށް ކަމުދާ، ދިވެހި މީރު ކާނާ3އިރު ލިބެންހުންނާނެ\nޢުމްރާ ޕެކޭޖުގެ ތެރެއިން ފުރިހަމަ ކިޓުގެ ސާމާނު ޢުމްރާވެރިންނަށް ފޯރުކޮށްދެވޭނެއެވެ. މިގޮތުން ފޮށި، އަތްދަބަސް، އުނަގަނޑުއަޅުވާ ދަބަހާއ، ފައިވާންލާ ގޮތަޅާއި، އިޙުރާމާއި، ޢުމްރާ ފޮތް އަދި ދުޢާކާޑު ހިމެނެއެވެ.\nދީނީ މަޢުލޫމާތު އަދި ދަރުސް ދިނުން.\nދީނީ މަޢުލޫމާތު ދިނުމަށާއި ދަރުސް ދިނުމަށް ދީނީ ޢިލްމުވެރިން ދަތުރުގައި ބައިވެރިވާނެ. މި ޢިލްމުވެރިންގެ އެހީގައި ޢުމްރާގެ އަޅުކަން އެންމެ ފުރިހަމަ ގޮތުގައި އަދާކުރުމަށް މަގުފަހިކޮށްދެވޭނެ.\nކޮންމެ ދުވަހަކު ދަރުސްތަށް އިންތިޒާމް ކުރެވޭނެ.\nޢުމްރާގެ އަޅުކަމަށް ހޭލުންތެރި ކުރުމަށާއި، އަޅުކަން ފުރިހަމައަށް އަދާކުރުމަށް އެހީތެރިވުމާއި، އަޅުކަމާއި ގުޅޭގޮތުން ޢުމްރާވެރިން އޮޅުން ފިލުވަން ބޭނުންވާ ކަންކަން ސާފުކޮށްދިނުމަށާއި، ޖުމްލަކޮށް ޢުމްރާގެ އަޅުކަމަށް އަޙުލުވެރިކުރުވުމުގެ ގޮތުން ދަތުރަށް ފުރުމުގެ ކުރިން ޢުމްރާވެރިނަށް ތަމްރީން ޕްރޮގްރާމްތަކެއް ހިންގޭނެ.\nޢުމްރާވެރިންނަށް ވަގުތުން ދޭންޖެހޭ ޞިއްޙީ ފަރުވާ ދެވޭނެ ފުރިހަމަ އިންތިޒާމް ހޮޓަލުގައި ގާއިމުކުރެވޭނެ. ދަތުރުގައި ދިމާވާ ސިއްޚީ ކަންކަމަށް އެހީތެރިވުމަށް ތަޖުރިބާކާރު، ދިވެހި، މެޑިކަލް ޓީމެއް ޢުމްރާވެރިންގެ ޚިދުމަތުގައި 24 ގަޑިއިރު ހަރަކާތްތެރިވާނެ\nމި ދަތުރުގައި މަސްޖިދުލް ނަބަވީއާއި، ރައުޟާ، އުހުދުގެ މައިދާން، މަސްޖިދް ޤުބާ ފަދަ ތާރީޚީ މުހިއްމު ތަންތަނަށް ޒިޔާރަތް ކުރެވޭނެ\nޢުމްރާގެ ދަތުރުގައި2ޢުމްރާ ކުރުމުގެ ފުރުޞަތު ބޭނުންވާ ފަރާތްތަކަށް ފަހިކޮށްދެވޭނެ.\nޢުމްރާގެ އަގުގެ އިތުރުން، ވިސާ، މެޑިކަލް، އަދި ވެކްސިނަށް އިތުރު އަގެއްނުނަގާނ\nޢުމްރާ ތަކާފުލް އިންޝުއަރެންސް ބޭނުންވާ ފަރާތްތަކަށް އެކަން ހަމަޖައްސައިދެވޭނެ.\nކޮންމެ ޢުމްރާވެރިއަކަށް5ލީޓަރުގެ ޒަމްޒަމް ފެންފުޅިއެއް ދެވޭނެ.\nޢުމްރާއަށް ރަޖިސްޓްރީވާނީ ކިހިނެއް؟\nޢުމްރާގެ ޚިދުމަތުގައި ރަޖިސްޓާރ ވުމަށް "ޚިދުމަތަށް އެދޭ ފޯމް" ފުރިހަމަކުރުމަށްފަހު ހުށަހަޅުމުން ރަޖިސްޓަރ ކޮށްދެވޭނެއެވެ. ރަޖިސްޓަރ ވުމަށް އެއްވެސް ފީއެއް ދައްކާކަށް ނުޖެހޭނެއެވެ\nރަޖިސްޓާރ ވުމަށް ތިރީގައިވާ ކޮންމެ ގޮތެއް ވެސް ޚިޔާރު ކުރެވިދާނެއެވެ.\nމިކުންފުނީގެ ކައުންޓަރއަށް ޒިޔާރަތްކޮށް ފޯމު ހުށަހަޅައިގެންނެވެ.\nފަހެލި ޕޯޓަލް މެދުވެރިކޮށް\nޢުމްރާއަށް ދިއުމަށް ޖާގަ ލިބެނީ ކިހިނެއް؟\nޢުމްރާއަށް ދިއުމަށް ރަޖިސްޓާރވެ، އެ ޢުމްރާއަށް ކަނޑައެޅިފައިވާ އަގު ދެއްކުމުން އެފަރާތަކަށް ޢުމްރާ ޖާގަ ލިބޭނެއެވެ. ޢުމްރާއަށް ދިއުމަށް ކިއުގައި މަޑުކުރާކަށް ނުޖެހޭނެއެ


Esfiya – Dhivehi Vaahaka Site – Page 560\nމަންމަގެ ޑައިރީ 1ވަނަ ބައި\nހަވީރުގެ ހިއްފަސޭހަ ވަގުތުގައި ޝާލީ އިނީ އަތިރިމަތީގައި ހުރި ގަސްގަޑެގައި އިށީންދެގެންނެވެ. ގޮނޑުދަށައް ބިސާލަމުންދާ ރާޅުތަކުގެ މިއުޒިކީ އަޑުތަކުންވެސް ޝާލީގެ ހިތައް ފިނިކަމެއް ނުލިބެއެވެ. ޝާލީގެ އަތުގައި އޮތް ފޮތް ފުށުންޖަހާލުމައް ފޮތުގައި...\n“މަންމާ” ޒައިޝާގެ އަޑު މުޅިތަނުގައި އެއްކޮށް ގުގުމައިގެން ދިޔައެވެ. ދުވެފައިގޮސް މަންމައާއި ކައިރި ވިއިރު މަންމަގެ އެއްވެސް ހަރަކާތެއްނެތް ކަން ފާހަގަ ކުރެވުނެވެ. ޒައިޝާގެ ލޮލުގައި ކަރުނައިގެ ސާލެއް އުފެދުނު ކަހަލައެވެ. ޚާލިދާގެ...\nލޯތްބައް ހުތުރު އެރުވި ބޭވަފާތެރިޔާއަށް\nލޯތްބަކީ އެންމެ ދެ އަކުރުން ކިޔާލެވޭ ލަފްޒަކައް ވީމަތަ އެއަށް ބޭނުން ގޮތެއް ތި ހަދާލަނީ؟ ލޯތްބަކީ ކޮން ފަދަ ނާޒުކު ގުނަވަނަކުން އުތުރި އަރާ ކޮން ފަދަ ނާޒުކު ޖަޒުބާތެއް ކަން...\nފެނު ޕަރީ (5)\nޒިޔާން އަށް ސައިކަލްގެ ބުރަކި ހިފާލެވުނީ އޭނާގެ އިޙްތިޔާރަކާއިނުލައެވެ. ލަދު ވެސް ގައްމެއެވެ. ނަމަވެސް ހިތްވަރު ދެރަނުކުރަންވެގެން މަޑުމަޑުން ޒައިޝާ ކައިރިއަށް ގެހިލުމަށްފަހު ވެގެން އުޅޭ ގޮތް އޮޅުން ފިލުވިއެވެ. ޒައިޝާ އިސްޖަހާލުމަށްފަހު...\nފެނު ޕަރީ (4)\n“ހަލޯ” އެއީ ހަމަ ޔަޤީނުންވެސް ޒައިޝާގެ އަޑެވެ. ޒިޔާންގެ ކަންފަތުގައި މިއުޒިކެއް ކުޅެލިކަހަލައެވެ. ނަމަވެސް އަގައިން ބުނާނެ ހިއްވަރެއް ނުލިބުނެވެ. ދެ ތިންފަހަރު ހަލޯ އެއް ބުނުމަށްފަހު ޖަވާބެއް ނުލިބުމުން ޒައިޝާ ފޯނު...\nފެނު ޕަރީ (3)\nކުރިމަތީގައި އެހެރި ރޭގަ އޭނަޔަށް ފެނުނ ފެނު ޕަރިކަން ޔަޤީނެވެ. ޒިޔާން އެސްފިޔަ ޖަހާލަން ވެސް ނުކެރިފައި ހުރީ އެ ފަތްމިނި ގެއްލިދާނެތިއެވެ. ޒައިޝާ ސަލާމް ގޮވައިލުމުން ޒިޔާން ސިއްސައިގެން ގޮސް ސަލާމް...\nފެނު ޕަރީ (2)\nޒައިޝާ ގެއަށް އައުމަށްފަހު ދުވެފައި ގޮސް ކޮޓަރިއަށް ވަނެވެ. އެވަގުތު އޭނާ ތުރުތުރު އަޅައިގަތެވެ. އޭސީ ގެ ފިނިކަމުން އެންމެ ހިމަ ނާރަށްވެސް އަސަރު ކުރިއެވެ. ތަނަވަސް ބޮޑު ކޮޓަރީގެ ހުދު ބޮކި...\nވަށް ބުރަށް އުޑުމެދުގައި ހުރި ޝާއްބަ ހައްދު އޭގެ ވާޖިބު އެންމެ ފުރިހަމަ ގޮތުގައި އަދާ ކުރެވޭތޯ މަސައްކަތް ކުރަމުން ދިޔައެވެ. ނަމަވެސް ކަޅު ވިލާ ތަކުން އުޑު މަތި ބަނަވެ ދުނިޔެ...\nއޮފީހަށް ދިޔުމަށްޓަކައި އަހަރެން ތައްޔާރުވަމުން ގެންދިޔައީމެވެ. ނަބީލާ ސައި ތައްޔާރުކުރާ އަޑު އަހަންނަށް އިވެމުންދިޔަ އެވެ. އަހަރެންގެ ހިތް ވަރަށް ބާރަށް ތެޅުނެވެ. އެއްކޮޅުން ބަލާއިރު، އެއީ ކުރަންވާ ވަރުގެ ސަމާސައެއްބާ އެވެ؟...\nމުސްލިމުންނަށް ކީރިތި ޤުރުއާންގެ މުހިންމުކަން\nކީރިތި ޤުރުއާނަކީ މާތްﷲ ގެ ވަހީ ބަސްފުޅެވެ. ކީރިތި ޤުރުއާނަކީ މާތްﷲ ޖިބްރީލް ގެފާނު މެދުވެރިކޮށް ކީރިތި ރަސޫލާ މުހައްމަދު (ސައްލަﷲ އަލައިހި ވަސައްލަމް) އަށް ބާވާލެއްވުނު އެކަލާނގެ ކަލާމްފުޅެވެ. މުސްލިމުން އުޅެންވާ...\nކުށަކާނުލާ ހިތްނުރޮއްވާ…. (1 ވަނަބައި)\nލިޔުންތެރިޔާގެ އެދިލެއްވުމަކަށް މިވާހަކަ ވަނީ އެސްފިޔައިން އުނިކުރެވިފައެވެ.\nއޯރަންގުޒޭބަކީ އިންޑިއާގެ ވަރަށް މަޝްހޫރު ރަސްކަލެކެވެ. އޭނާއަކީ ޝާހްޖާހާންގެ ދަރިކަލުންނެވެ. އޯރަންގުޒޭބަކީ ވަރަށް ބޮޑު ޢިލްމުވެރިއެކެވެ. ވިސްނުންފުޅުތޫނު ބުއްދިފުޅު ފުރިހަމަ ރަސްކަލެކެވެ. އޭނާ އިންޑިއާގެ ސަބް ކޮންޓިނެންޓްގެ މައްޗަށް ( މިހާރުގެ އިންޑިޔާއައި...\nމަންމަ އަހަރެންނަށް ހެދީ ދޮގެވެ\nމިވާހަކަފެށިފައިވަނީ އަހަރެން އުފަންވީދުވަހުން ފެށިގެންނެވެ. އެދުވަހުން ފެށިގެން އަހަރެންގެ މަންމަ 8 ފަހަރު އަހަރެންނަށް ދޮގު ހެދިއެވެ. އަހަރެންނަކީ ވަރަށް ފަޤީރު ޢާއިލާ އަކަށް އުފަންވެފައިވާ ހަމައެކަނި ޢާއިލާ ގައި ހުރި ފިރިހެން...\nނޭދެމޭ ވަކިވުމެއް… ހާދަހާ ލޯބިވޭ 70 (ފަހުބައި)\nޖާހަތު ބެލްކަންޏަށް ނިކުމެ ބޭރު ބަލައިލިއެވެ. ދެލޯ ބޮޑުވެ ތަންމިނަށް އަނގަ ހުޅުވުނެވެ. “ޒާން!” ޖާހަތު ބާރަށް ހަޅޭއްލަވައިގަތެވެ. ޒާން އެތުއްތު ދަރިފުޅު އުރާލައިގެން ގޮސް ކާރަށް އަރަނީއެވެ. ޖާހަތުއަށް ކުރެވުނީ ރަނގަޅު...\nހަތިޔާރު (ހަތަރުވަނަ ބައިގެ 2)\n-އިރަމް- ޝެނިން ފެނުމާއި އެކު އެއްޗެހި ހަނދާން ނެތެނީ ކީއްވެހެއްޔެވެ؟ މުޅި ދުވަހު ވިސްނަމުން ދިޔައީ ޝެނިން ކަން ޔަގީން ކުރާނެ ގޮތަކާއި މެދުގައެވެ. ނަމަވެސް ޑެސްކެއްގެ ފަހަތުގައި އެކަނި ތުންފަތުގައި ދަތްއަޅަމުންދާ...\nނޭދެމޭ ވަކިވުމެއް… ހާދަހާ ލޯބިވޭ 69\n“ހާދަ ހައިރާންވެފަ؟” އީމަން ހިނިތުންވެލަމުން ސުވާލުކޮށްލިއެވެ. ޒާން އިސްޖަހާލިއެވެ. އެއަށްފަހު އީމަންއަށް ބަލައިލިއެވެ. ވާހަކައެއް ބުނަން ބޭނުންވެގެން އުޅޭ ކަހަލަ ނަޒަރަކުންނެވެ. “އަހަރެން ހީކުރަން ޒާން ތިގޮތަށް ކަންތައް ކުރުމުގައި މަޤްބޫލު އުޒުރެއް...\nPage 560 of 590« First«...102030...558559560561562...570580590...»Last »